“Macam Hanj*ng!”- Rozita Che Wan Tegur Portal Terkenal

Aktres jelita, Rozita Che Wan tampil memberikan teguran terhadap sebuah portal terkenal yang dikatakan telah memberikan headline yang kasar mengenai dirinya.

Menerusi hantaran di Instagram, Rozita Che Wan atau lebih dikenali sebagai Che Ta dilihat memuatnaik keratan artikel  milik sebuah portal berita terkenal dan menyifatkan pihak terlibat telah memberikan headline seperti “hanjing”

“MACAM HANJING HEADLINE KAU KAN MS***”-Berang Che Ta

Tambahnya lagi, Che Ta turut meluahkan rasa berang terhadap pihak terlibat yang mengabaikan komen baik yang diberikan olehnya hanya kerana sebuah komen yang buruk.

“PRESS PUN HANJING!!! 1000 komen  yang baik diorang abaikan. 1 komen BURUK, tu yang BEQOK-BEQOK tu PICKUP! BARUA!”-Tulis Che Ta

Di ruangan komen, rata-rata rakan selebriti dan peminat turut memberikan pelbagai reaksi mereka berhubung tangkap layar yang dimuatnaik oleh Che Ta di media sosialnya itu.

“Ya Allah..Hahahha ! Nak nangis..”-Anas Zahrin

“Aiyookk Che Ta dah maqah habih laa. Lari dulu.. Taquitt.”-Ben Ali

“La hangpa tak tau ke taju tu hehe @rozitachewan1 oklah tu baca yassin bukan buat benda tak elok 🔥🔥🔥.”-Haji Zil

“M**** ni lah paling tak boleh tahan dia punya headline..Memang selalu rasa nak maki je.”-Vie Shantie Khan

“Aduh tajukk nye punn. Kuajaqq.”-Catriona Ross


Mahu Bantu Model Yang Ditindas, Alicia Amin Tunjuk Protes Di KLFW2022!

Pelakon dan model terkenal, Alicia Amin membuat perkongsian di media sosial yang memaparkan dirinya sedang melakukan protes dengan memegang sepanduk ketika berlangsungnya Minggu Fesyen Kuala Lumpur 2022 (KLFW2022).

Menerusi Insta Stories, Alicia memuat naik foto dirinya yang memegang sepanduk dengan kata-kata protes isu pihak KLFW yang didakwa lambat menjelaskan bayaran model.

Mempunyai pengalaman selama 12 tahun dalam bidang permodelan, Alicia mengakui dirinya sudah penat terhadap isu yang berlaku dan mengatakan bahawa dia bersendirian melakukan protes, kerana tidak mahu merisikokan karier atau reputasi orang lain.

“Saya telah menjadi model selama 12 tahun. Saya penat dengan semua ini. Saya bersendirian kerana saya tidak mahu merisikokan karier atau reputasi orang lain.”-Kongsi Alicia

Dalam pada itu, Alicia Amin turut menitipkan pesanan buat para model KLFW tahun ini untuk memaklumkan kepadanya, jika pihak KLFW tidak menjelaskan bayaran dalam tempoh 24 jam selepas pertunjukan fesyen tamat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Peminat Sanggup Beratur Awal Pagi Demi Konsert Billie Eilish, Ustaz Ahmad Dusuki Beri Teguran!

Umum mengetahui penyanyi antarabangsa, Billie Eilish Happier Than Ever-The World Tour 2022 berjaya menamatkan konsert sulungnya di Stadium Nasional Bukit Jalil yang dihadiri lebih dari 25,000 peminatnya, malam tadi.

Peminat Billie Elisih juga sanggup beratur dan berpanas sejak jam 10.00 pagi untuk mendapatkan “seat” terbaik bagi menonton konsert yang berlangsung jam 8.30 malam itu.

Isu peminat sanggup berpanas dan beratur untuk menonton konsert penyanyi antarabangsa itu telah mendapat perhatian oleh pendakwah terkenal, Ustaz Ahmad Dusuki yang tampil memberikan teguran terhadap isu tersebut.

“Amat berharap agar tiada umat yang ada secebis iman melakukan tindakan ini, demikian juga penganjir dan mereka yang memberi kebenaran ini. Di sini (baca dunia) bukan tempat menghambakan diri kepada hiburan atau makhluk!!”-Tulis Ustaz Ahmad Dusuki

Menyatakan bahawa dunia merupakan tempat ujian  yang dijadikan Allah SWT untuk mendapat ganjaran akhirat, pendakwah ini turut mempersoalkan mereka yang terlibat adakah masih belum cukup dengan ujian wabak COVID-19 yang melanda sehingga mematikan sejumlah 6 juta nyawa itu untuk menjadi pengajaran kepada manusia.

“Di sini (baca lagi dunia) tempat ujian yang Allah jadikan untuk mendapat ganjaran akhirat, belum cukup lagikah ujian COVID-19 yang telah mematikan sejumlah 6 juta nyawa ini menjadi pengajaran penting kepada kita semua?-Tegur Ustaz Ahmad Duzuki


[VIDEO] Ruhainies & Risteena Sakan Berjalan Tapi Lain Pula Yang Netizen Pandang

Pelakon jelita Ruhainies yang kini bergelar usahawan memuatnaik sebuah video di Instagramnya. Rakaman ringkas dan pendek itu berjaya mencuri perhatian warganet di media sosial selebriti berwajah ayu itu.

Menjengah ke Instagram Ruhainies, artis serba boleh ini memuatnaik video yang memaparkan dia bersama kakaknya, pelakon berbakat Nur Risteena Munim.

Di dalam video tersebut kedua pelakon jelita ini berjalan sakan bersama, sambil menggayakan gaun pendek serba hitam yang sama padan dan sedondon.

Menariknya dalam video pendek tersebut, Ruhainies mendedahkan bahawa Risteena merupakan kawan baik bagi dirinya sambil menulis kapsyen ringkas.

“Kakak saya adalah kawan baik saya” tulisnya

Melihat muatnaik yang dikongsikan selebriti ini, Murai MY meninjau diruangan komen dan ramai yang meluahkan rasa bimbang, juga kagum kerana kedua-dua pelakon berbakat ini berani memakai kasut tumit tinggi sebegitu.

“Seram tengok bahagian tinggi kasut tumit tinggi tu”

“Macam mana awak semua boleh pakai kasut tumit tinggi macam tu. Tinggi gila kot” komen mereka

“Uish. Kalau aku pakai kasut tumit tinggi tu dengan ketinggianku 170cm ni, mau macam jerangkung dalam almari”

“Kasut tu mengancam betul lah” komen mereka lagi

Memang sama cantik dan berbakat dua beradik ni!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Memang Nak Sangat Dikecam Ke” – Ustaz Elyas Ismail Hairan Dengan Jutawan?

Satu perkongsian milik penceramah dan pendakwah terkenal, Ustaz Elyas Ismail menarik perhatian warganet dan juga lensa Murai MY hari ini.

Ustaz Elyas Ismail memberi teguran menerusi rakaman video yang dimuatnaik di Instagramnya dengan membangkitkan isu sikap segelintir jutawan yang sering mengundang kontroversi meski telah berulang kali ditegur.

“Bila dia buat satu-satu tindakan tu dia macam dia tak hairan, orang cakap apa. Apa dia buat. Apa dia nak cakap. Apa yang dia nak pamerkan pada masyarakat. Dia macam tak hairan, apa orang nak kata. Apa orang nak cakap.

Sebab apa “aku banyak duit, aku nak buat apa pun kau bagi duit dekat aku ke?” Maaf ya saya nak tegur sikit. Saya nak tegur rakan-rakan di luar sana. Jutawan-jutawan. Tak kiralah jutawan apa sekali pun.

Bayangkanlah satu hari nanti kalau ada budak-budak kita tanya dia nak jadi apa satu hari nanti. Nak jadi jutawan yang boleh bergedik, yang boleh menari, yang boleh melompat-lompat dengan buat gaya tak senonoh nak jadi jutawan macam tu. Macam tu ke generasi kita nak lahirkan?” Ujarnya.

Melihat pula coretan yang ditulis pendakwah ini, ustaz Elyas Ismail meluahkan rasa hairan dengan kelakuan segelintir jutawan yang melakukan sesuatu sehingga mengundang tohmahan masyarakat pada diri mereka.

“Kadang-kadang tak faham dengan orang-orang yang dah sangat kaya, terkenal, semua dia ada. Tapi sibuk nak buat isu, memang nak sangat dikecam ke? Suka sangat diri dibenci?” Coretnya

Muatnaik pendakwah ini mendapat pelbagai reaksi dan komen warganet di mana rata-rata mereka bersetuju dengan apa yang diperkatakan oleh ustaz Elyas Ismail.

“Selagi ada yang menonton video-video mereka. Selagi tulah mereka tak berhenti.”

“Betul sangat ustaz. Makin di tegur, makin menjadi. Macam tak ingat hidup ni bukan selama-lamanya.”

“Teguran yang sangat baik ustaz. Semoga mereka mendapat hidayah untuk berubah. Sama-sama kita doakan. Amin.” Komen mereka

“Mungkin dia tunggu ALLAH tegur.” Komen mereka lagi

A post shared by Ustaz Elyas Ismail (@ustazelyasismail)


“Akhirnya Saya Dapat Bersemuka” – Rita Sosilawati Teruja Jumpa Pendakwah Di Kelas Usrah?

Umum sedia maklum bahawa Datin Rita Sosilawati atau nama sebenarnya Erni Dekritawati Yuliana Buhari baru saja pulang dari menunaikan ibadah haji.

Satu perkongsian Rita di Instagramnya baru-baru ini menarik perhatian lensa Murai MY, di mana usahawan kosmetik terkenal ini berkongsi rasa gembira dan teruja berpeluang bertemu dengan pendakwah yang diminatinya dalam diam.

“Salam jumaat penghulu segala hari. Kejadian di kelas usrah semalam bersama @ustazahasmaharun.

Antara pendakwah yang saya meminati beliau dalam diam akhirnya saya dapat bersemuka.

Terima kasih ya Allah atas rezekimu ya Allah kerana dapat aku bertemu dengan ustazah depan-depan alhamdulillah..” Coret beliau

Dalam pada itu, Rita juga mendedahkan bahawa beliau pertama kali menghadiri kelas agama dan mendapat banyak ilmu bermanfaat yang boleh digunakan untuk memperbaiki diri pada masa akan datang.

“Pertama kali saya pergi kelas usrah, banyak ilmu yang saya dapat untuk perbaiki diri untuk menjadi lebih baik.” Coretnya lagi

Sekadar info, Datin Rita menghadiri kelas usrah anjuran Datin Seri Hamidah Khamis dalam satu majlis di Yayasan Al Falah, Country Heights. Hal ini dikongsikan sendiri oleh anak beliau iaitu Nurul Hidayah Zahid Hamidi di Instagramnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


MYDIN Komited Ringankan Kos Perbelanjaan Rakyat

Sempena sambutan ulang tahun yang ke-65 yang seiring bulan Kemerdekaan, Mydin Mohamed Holdings Berhad (MYDIN) menganjurkan Kempen MYDIN 65 Tahun “Bersama Keluarga Malaysia” dan Kempen Beli Barangan Malaysia bagi menawarkan promosi dan penjimatan berganda bagi membantu meringankan kos sara hidup rakyat.

Kempen ini telah dilancarkan oleh YB Dato’ Haji Rosol bin Wahid, Timbalan Menteri Perdagangan Dalam Negeri dan Hal Ehwal Pengguna (KPDNHEP) dan telah mendapat kerjasama 84 jenama terdiri dari rakan-rakan strategik dan pembekal antaranya MyDebit, Atome, PnG, Shopee, Boost dan banyak lagi.

Pelbagai aktiviti dan promosi menarik telah dirangka sepanjang kempen berlangsung sehingga 30 Oktober 2022 ini. Bakal menjadi tumpuan antaranya ialah peraduan bersama rakan-rakan strategik kempen antaranya MyDebit, Boost dan banyak lagi yang menawarkan hadiah keseluruhan bernilai lebih RM1,000,000.

Selain itu, MYDIN turut menjalin kerjasama dengan KPDNHEP bagi menjayakan Kempen Beli Barangan Malaysia. Kempen tersebut bertujuan untuk menghidupkan kembali perniagaan tempatan khususnya Industri Kecil dan Sederhana yang terkesan akibat pandemik Covid-19 baru-baru ini. MYDIN juga memberi peluang kepada usahawan-usahawan baharu untuk memperkenalkan produk mereka dan memasuki pasarannya melalui peraduan “Pitch to Win”.

Tiga pemenang bagi peraduan “Pitch to Win” memenangi pakej pemasaran bernilai lebih RM100,000 dan berpeluang memasarkan produk mereka di seluruh cawangan MYDIN. MYDIN juga turut menganjurkan seminar keusahawan “Bersama Kita Bangkit” oleh pakar-pakar industri perniagaan bagi memberi pendedahan kepada usahawan baharu dan bakal usahawan untuk menguruskan perniagaan dan memasarkan jenama mereka.

Menurut Pengarah Urusan MYDIN, Datuk Wira (Dr.) Haji Ameer Ali Mydin, “Kami amat memahami kesusahan dan bebanan yang ditanggung oleh Keluarga Malaysia terutamanya dalam tempoh mencabar ini dengan kenaikan kadar inflasi dan harga barangan akibat gangguan global.

Kebanyakan isi rumah dan peniaga terkesan akibat peningkatan harga barangan dan kita baru melalui fasa endemik dan masing-masing sedang berusaha untuk kembali pulih. Ini merupakan masa MYDIN untuk tampil bersama-sama mereka bagi membantu dan meringankan perbelanjaan mereka”.

Pelanggan yang ingin menikmati harga diskaun ini boleh segera mendaftar sebagai Ahli Kad Meriah. Sebarang maklumat lanjut berkenaan kempen boleh melayari laman sesawang rasmi “mydin.my”.


“Nampak Bodoh Naw Claim Macam Tu” – Michael Ang Sekolahkan Tentang ‘Individu’ Mengaku Penyanyi Nombor Satu?

Pengarah terkenal, Michael Ang tampil dengan kenyataan seakan menyindir individu yang mengaku dirinya penyanyi nombor satu negara selepas lagunya trending di YouTube dan TikTok.

Menurut Michael, pengiktirafan sedemikian lebih wajar diberikan jika lagu penyanyi meraih tangga pertama di Spotify, radio ataupun Apple Music.

“Posting ini sekadar info aje ya, kalau termakan cili you akan rasa posting ni pasal you okay. So adik adik sila baca betul-betul sebelum mengutuk ya.

‘Kalau trending nombor satu dekat Spotify ke, kat radio ke kat Apple Music ke baru you singer nombor satu negara ya. Sekadar dekat TikTok, dekat YouTube, Instagram tu sekadar untuk dikutuk!

“Malu dik, nampak bodoh naw nak buat claim macam tu,” tulisnya.

Bagaimanapun setakat artikel ini ditulis, Michael tidak menyebut secara spesifik siapa individu yang dimaksudkan dalam perkongsian terbabit.

Menjengah ruangan komen, rata-rata netizen kelihatan bersetuju dengan pendapat yang diutarakan Michael dan seakan mengerti siapakah pihak yang diperkatakan.

A post shared by Michael Ang (@michaelang38)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Dengarkan Apresiasi Terindah Alif Satar & The Locos Buat Para ‘Isteri’

Band versatil negara kembali dengan single balada yang romantis, ‘test market’ melalui pendekatan busking.

Band versatil negara yang kian popular, diterajui oleh penyanyi, pelakon dan pengacara nombor satu Malaysia, Alif Satar & The Locos (ASTL), bersama ahli-ahli lainnya seperti Tam Cobain (pemain gitar), Efry Arwis (pemain bass), Rajwan Juni (pemain dram) dan Faliq Auri (pemain saksofon) hadir dengan single ketiga yang lebih romantis ditujukan istimewa khusus buat para wanita yang bergelar ‘Isteri’.

Karya ini merupakan hasil nukilan komposer terkenal, Iqie Hugh, bersama-sama Alif sendiri dengan Tam dan Efry, manakala terbitan oleh syarikat rakaman berpengaruh tanah air, Warner Music Malaysia.

Isteri adalah single ketiga yang telah direncanakan oleh ASTL, dan belum pun dilancarkan secara rasminya, telah pun tular di aplikasi TikTok dengan jumlah tontonan melebihi 1 juta.

Menurut Efry, single ini sangat bermakna dan membawa maksud seperti tajuknya, jelasnya, “Penceritaan di sebalik Isteri sangat straightforward, ia merupakan apresiasi terindah buat para isteri di luar sana.

Kalau pendengar amati, bait-bait liriknya menunjukkan penghargaan seorang suami buat sang isteri.

Single pop dalam genre balada ini kalau diamati ternyata kedengaran moden melalui elemen kugiran yang dibawakan ASTL dengan susunan melodi yang tidak berat dan punyai unsur melankolik yang easy-listening membuai perasaan sesiapa yang mendengarnya.

Lagu ‘Isteri’ boleh dimuat turun di iTunes mulai 19 Ogos 2022 ini dan boleh juga dijadikan sebagai nada dering panggilan menerusi ke semua syarikat telekom

unikasi tempatan serta boleh didengar dan nikmati pada bila-bila masa melalui aplikasi penstriman atas talian seperti Joox, KKBox, Spotify, Deezer, Apple Music dan juga YouTube Music.
Manakala lirik videonya pula boleh ditonton secara eksklusif pada tarikh yang sama hanya di saluran YouTube Alif Satar & The Locos.


“Kalau Aku Beli Barang Dapur”- Sajat Nasihati Peminat Yang Pergi Konsert Billie Eilish

“Demam” konsert Billie Eilish yang tengah melanda kepada sesetengah netizen sekarang pastinya tidak reda lagi. Terbaru, Sajat juga turut memberikan komen mengenai penganjuran konsert tersebut.

Di Tiktok, terdapat satu perkongsian daripada pemilik akaun @makstoberi yang menunjukkan komen Sajat mengenai konsert Billie Eilish yang baru saja diadakan pada Khamis lepas.

Dalam video tersebut, Sajat seolah-olah mempersoalkan harga yang dibelanjakan oleh peminat untuk menonton Billie Eilish dengan apa yang peminat dapat pada hari kejadian.

…RM500 hujung sekali? Kau nampak dia semut. Tak payah. Kalau aku RM500 aku beli barang-barang dapur…

Tambah Sajat lagi, perkara tersebut adalah apa yang terjadi dalam kalangan netizen sekarang ini. Sajat juga turut menyatakan bahawa netizen akan mula rasa mahal sekiranya konsert tersebut dianjurkan oleh artis tempatan seperti Siti Nurhaliza dan Aina Abdul.

Sedangkan apa yang netizen akan dapat di konsert artis tempatan adalah lebih baik daripada apa yang diperolehi semasa menghadiri konsert antarabangsa.

…Tapi itula sebenarnya… bila Siti Nurhaliza buat konsert kata mahal, Aina abdul buat konsert kata mahal, lagila, Aina Abdul buat konsert dalam Istana Budaya…

betul jugak apaa yg @nursajat85 ulas 🤣🤣🤣🤣🤣#fyppppppppppppppppppppppp #sajat

♬ original sound – MakStoBEri – MakStoBEri

Melihat di ruangan komen, ramai yang bersetuju dengan apa yang diperkatakan oleh Sajat tersebut. Malah ada juga yang menyatakan bahawa pemikiran Sajat semakin bernas setelah menetap di Australia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


” Nak Tegur Kak Ifa Boleh, Cuma…” – Ini Penjelasan Amin Idris Mengenai Isu Ifa Raziah

Terbaru, Amin Idris ada memuat naik satu video di Tik Tok miliknya dan menerangkan mengenai isu yang terjadi kepada Ifa Raziah.

Dalam video tersebut, Amin Idris menerangkan kembali antara isu-isu yang pernah menjadi viral dan hangat diperkatakan oleh netizen sebelum ini yang melibatkan Ifa Raziah.

Antara isu yang pernah menjadi viral salah satunya adalah mengenai isu menunaikan umrah, isu gelek dan isu menunjukkan ibadat solat kepada netizen.

Perkara pertama yang diterangkan oleh Amin Idris adalah mengenai hati dan perbuatan yang saling berkaitan. Malah katanya sekiranya ada yang mempercayai  bahawa hati dan perbuatan tiada berkaitan, maka perkara tersebut boleh dikira sesat.

…Ada satu aliran sesat yang mengatakan hati dan perbuatan tiada kaitan contoh, aku membunuh tapi aku beriman, aku pakai seksi tapi tapi aku beriman…

Seksi takper asalkan beriman. Betul ke? #tazkirahironman

♬ original sound – iamaminidris – iamaminidris

Tambah Amin Idris, sekiranya seseorang tersebut tidak bersetuju denga perbuatan orang lain, elakkan daripada memaki hamun dan membuat kerja tuhan.

Hal ini kerana dosa yang dilakukan oleh pelaku adalah antara pelaku dengan tuhan, tetapi sekiranya kita memaki pelaku, kita akan mendapat dosa dengan tuhan dan pelaku tersebut.

Amin Idris juga turut berpesan supaya kite lebih berhati-hati dalam menegur orang dan sentiasalah menjaga akhlak.


Sanggup Kehilangan Pekerjaan! Bella Hadid Tetap Terus Perjuangkan Palestin

Seperti yang diketahui, Bella Hadid merupakan model antarabangsa dari Belanda-Palestin yang aktif menyuarakan mengenai kebebasan Palestin. Dia juga sering mengambil bahagian dalam projek kemanusiaan untuk menghentikan perang Israel-Palestin.

Baru-baru ini, Bella Hadid berkata dia sanggup kehilangan pekerjaannya sebagai model untuk meneruskan tindakan membela Palestin.

Wanita berusia 25 tahun yang pernah bekerja dengan jenama fesyen utama di seluruh dunia, berkata dia menyedari dia ‘bukan di bumi ini untuk menjadi model’ semata-mata.

Menurut Intipseleb, Bella Hadid adalah salah seorang penyokong paling lantang dalam memperjuangkan isu berkaitan dengan negara Palestin.

Dia juga mendedahkan bahawa dia telah kehilangan banyak peluang untuk menjadi model kerana pandangannya terhadap apa yang terjadi di antara Israil dan Palestin. Malah, Bella juga seringkali dijauhi oleh rakan-rakannya.

Bella Hadid juga mendedahkan bahawa setelah perceraian ibu bapanya pada tahun 2000, dia mula berasa jauh dari negara Palestin. Malah dia mendedahkan dia telah kehilangan sebahagian daripada dirinya.

Dia juga mendedahkan bahawa dia kesal kerana tidak diberi peluang untuk hidup dalam persekitaran Islam. Bella menyatakan hasratnya untuk dapat hidup dalam budaya Islam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Anda Membunuh Kami Dan Karya Kami” – Amylea Pilih Untuk Tidak Mendengar Lagu Aliff Syukri

Kecoh di media sosial apabila kenyataan Dato Aliff Syukri yang menyatakan bahawa dia merupakan penyanyi No 1 Negara apabila lagunya sentiasa ‘trending’ di Youtube.

Setiap kali melancarkan lagu, pasti akan menduduki nombor satu dalam carta trending di YouTube, usahawan kontroversi Datuk Seri Aliff Syukri yakin bahawa dirinya penyanyi nombor satu.

Meskipun dikecam teruk namun jelas Aliff angka di YouTube tidak dapat ditipu apatah lagi lagunya trending selepas 9 jam dilancarkan.

Kenyataan Aliff tersebut telah mendapat perhatian daripada Amylea Azizan. Amylea yang merupakan seorang penyanyi professional turut memberikan komen mengenai kenyataan tersebut.

Menurut perkongsiannya di Instagram Story, perkara tersebut telah menyebabkan golongan penyanyi yang betul-betul serius dalam muzik, menjaga kualiti vokal di pandang sepi.

Dia juga menyatakan sokongan sebegini sebenarnya telah membunuh golongan penyanyi professional dan karya para pemuzik.

Amylea juga menyatakan bahawa dia sangat menghargai bakat dan pemuzik yang menyumbangkan kepada industri muzik yang sememangnya menjadi kesayangaannya.

Tetapi dia memilih untuk tidak mendengar kepada muzik Aliff kerana dia bukanlah seorang yang berbakat dan pemuzik yang bagus.

Pada awal perkongsian Amylea, dia juga turut menyatakan selagi semua berlumpa mahu melihat video Aliff walaupun sebab nak kutuk, itu juga dikira menyokongnya.


Stress Diajak Pergi Gym Jam 3 Pagi, Iqbal Kongsi Video Bersama Keluarga Dato Seri Vida

Semua sedia maklum, persengketaan antara Datuk Seri Vida dan bekas pembantu peribadinya, Iqbal Zulkefli telah tamat baru-baru ini.

Selepas beberapa bulan ‘berperang’ di media sosial, Vida atau nama sebenarnya Hasmiza Othman memilih menamatkan persengketaan dan membuka kisah baharu bersama Iqbal yang juga seorang usahawan.

Menerusi satu hantaran di laman Instagram, usahawan berusia 51 tahun itu mengakui terdapat hikmah atas perkara berlaku dan ingin memperbaiki hubungan yang sudah terjalin sejak lapan tahun lalu.

Melihat di Instagram DSV dan Iqbal, masing-masing sedang rancak menunjukkan keakraban mereka setelah memilih untuk berdamai.

Banyak momen bersama yang dikongsikan oleh mereka kepada peminat dan rata-rata peminat mendoakan agar DSV dan Iqbal untuk tidak melengahkan lagi perkahwinan mereka.

Terbaru, Iqbal turut berkongsikan kepada peminat di Instagram Storynya apabila dia cuba memenuhi permintaan DSV yang mengajaknya untuk pergi ke gym pada jam 3 pagi.

Stressla saya macamni, tiga pagi nak turun main gym. Bersenam tidaklah mana pun, mulut saja yang kuat. Kalau di rumah tidak kisah…

Tambah Iqbal lagi, aktivitinya ke gym pada jam 3 pagi tersebut bukanlah semata untuk bersenam, tetapi lebih kepada berborak.

Dalam video tersebut, kelihatan DSV dan Cik B juga turut pergi ke gym bersama-sama Iqbal di sebuah hotel di Penang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Preity Zinta Kenang 24 Tahun Dalam Industri Perfileman

Sebut saja filem-filem bollywood seperti Koi Mil Gaya, Kal Ho Naa Ho, Chori Chori Chupke Chupke, Jhoom Barabar Jhoom dan puluhan cerita hindustan yang popular yang dibintangi aktres Preity Zinta pasti menjadi menjadi kegilaan ramai.

Preity Zinta mengimbau kenangan perjalanannya dalam industri seni lakonan dengan memuatnaik klip video yang memaparkan tajuk-tajuk filem yang pernah dibintanginya sejak 24 tahun lalu.

Malah dalam kapsyen yang ditulis dimuatnaiknya, Preity menitipkan rasa syukur kerana berpeluang bekerjasama dengan krew produksi dan barisan pelakon yang hebat.

“Ia bermula 24 tahun lalu. Sangat bersyukur kerana berpeluang bekerjasama dengan pelakon dan krew yang hebat selama ini.” Coretnya

Melihat muatnaik Preity Zinta di Instagram, ramai peminat aktres ini memuji dan mengucapkan tahniah atas 24 tahun penglibatannya dalam industri perfileman diruangan komen hantaran aktres jelita ini. Bukan itu saja, ada juga yang memberi komen mahu Preity Zinta kembali berlakon semula.

“Kami sangat bertuah mempunyai pelakon yang hebat dan seorang manusia yang baik seperti anda.”

“Sayang anda ratu. Tolong kembali Preity Zinta, kami rindu anda.”

“Tolong kembali semula.” Komen mereka lagi

A post shared by Preity G Zinta (@realpz)

Tak sangka pejam celik dah 24 tahun Preity Zinta dalam industri seni lakonan rupanya!


Selepas Billie EIlish, PU Syed mahu Konsert Blackpink Di Malaysia Dibatalkan?

Penceramah bebas, Pencetus Ummah (PU) Syed sebelum ini pernah bersuara mengenai hasratnya yang mahu menghalang konsert penyanyi antarabangsa, Billie Eilish Happier Than Ever diadakan di Stadium Bukit Jalil pada 18 Ogos baru-baru ini. Dia turut menyifatkan penganjuran konsert itu tidak memberikan manfaat kepada, agama, bangsa dan negara.

Terkini, PU Syed menerusi hantaran di Instagram menyatakan bahawa pihak kerajaan harus menghalang kumpulan penyanyi wanita Korea Selatan, Blackpink BORN PINK WORLD TOUR daripada melakukan persembahan di Malaysia yang dijadualkan pada 4 Mac 2023.

“Dalam jadual mereka selepas Saudi kumpulan K-Pop Blackpink ini akan datang ke Malaysia. Ejen-ejen Dajjal semakin rancak menyelinap masuk dalam negara Islam.

Kerajaan wajib halang kumpulan ini dari jejak kaki mereka ke Bumi Malaysia atau kami akan usahakan untuk buat himpunan dalam membantah kehadiran mereka ini!.”-Tegas PU Syed

Akui keselamatan dan akhlak umat Islam perlu dijaga, PU Syed menyatakan bahawa gerakan untuk menghalang kumpulan Blackpink dari melakukan konsert di Malaysia bakal dilakukan dari sekarang.

“Mac 2023 bukan lama lagi.. Mulai dai sekarang gerakan untuk halang mereka ini!!. Keselamatan akidah dan akhlak umat Islam perlu dijaga. “-Tulis PU Syed

Di akhir hantarannya, PU Syed menegaskan bahawa jika orang kafir mahu berhibur, mereka harus pergi ke Korea atau mana-mana sahaja kecuali di Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ditegur Punya Suara Sumbang, Aliff Syukri Mahu Tuntut Ilmu Dengan Datuk Mokhzani?

Nama usahawan kosmetik, Datuk Seri Aliff Syukri sehingga kini masih menjadi bualan ramai disebabkan lagu duetnya bersama Baby Shima berjudul ‘Baby Sayang’ mendapat kecaman yang teruk oleh pelbagai pihak termasuklah Pengarah Muzik RTM, Datuk Mokhzani Ismail yang turut memberikan komen terhadap nyanyian Aliff.

Terkini, Aliff Syukri menerusi hantaran di Instagram dilihat memuatnaik tangkap layar keratan artikel mengenai dirinya dan mengakui sudah bersedia untuk berjumpa dengan Pengarah RTM itu untuk menuntut ilmu vokal.

“Jangan nanti saya dah menuntut ilmu orang masih tak hargai bakat saya ya. Ok Datuk Mokhzani jom kita berjumpa saya sedia menuntut ilmu untuk menghasilkan karya seni yang lebih baik untuk rakyat Malaysia.”-Kata Aliff

Tambahnya lagi, dia menyatakan bahawa dia rasa pening dengan apa yang dimahukan oleh orang ramai, walhal dia sudah cuba melakukan yang terbaik.

“Saya sendiri pening apa yang mereka mahukan dari saya. Padahal saya sudah cuba yang terbaik.”-Tulis Aliff

Dipetik dari laporan Harian Metro, Datuk Mokhzani menawarkan diri untuk menjaga vokal Aliff secara percuma sekiranya berhasrat untuk terus menghasilkan lagu selepas ini.


Maria Tunku Sabri Nak Tuntut Gelaran No.1? Aksi Menari Bikin Rakan Artis & Netizen Terhibur

Pengacara dan personaliti televisyen popular tanah air, Maria Tunku Sabri memuatnaik sebuah klip video yang mencuri perhatian kenalan rapat, rakan selebriti dan juga warganet di Instagramnya baru-baru ini.

Menjengah ke Instagram Story pengacara versatil, Maria memuatnaik rakaman tariannya dengan menggayakan fesyen ala disko sambil menulis coretan ringkas.

“Lepaskan gian! Lama kita tak berkinja wak!” Coretnya

Tidak lama selepas itu, Maria memuatnaik rakaman tersebut di media sosialnya berserta kapsyen yang mencuri perhatian ramai.

“Kalau Malaysia tetiba ada penyanyi No.1 negara. Saya pun nak tuntut, saya PENGHIBUR NO.1 Negara sebab dapat GELARAN: RATU MENARI. Eh tiber!!!!” Tulisnya

Video muatnaik yang dikongsikan Maria mendapat pelbagai reaksi dari kenalan rapat, rakan selebriti dan juga warganet di media sosialnya. Rata-rata meluahkan rasa terhibur melihat tarian Maria dan kapsyen yang di tulisnya.

“Wah kak.. Terhibur saya” komen Sharifah Shahora

“Akak apa pasal saya nampak macam Jackie Chan ni” komen Erry Putra

“Terdiam saya kakak! Kehebatanmu memang tak boleh disangkal lagi. Terpelanting tersungkur yang ‘overclaim’ tu” komen warganet

A post shared by Maria Tunku Sabri (@mariajjcm)

Terhibur betul lihat tarian sempoi Maria Tunku Sabri ni!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Adam Nak Rujuk Lagi Ke Ni”- Ummi Nazeera Seloroh Jika Ada ‘Risik Pada Hati 2’?

Umum mengetahui drama sensasi, Risik Pada Hati yang dibintangi Ummi Nazeera, Alif Satar, dan Zara Zya telah tamat pada awal Ogos.

Terkini, Ummi Nazeera menerusi hantaran di Instagram memuatnaik video Aliff Satar yang memegang watak sebagai Adam dan pernah menjadi suaminya dalam drama Risik Pada Hati itu dilihat membuat persembahan ketika Minggu Fesyen Kuala Lumpur (KLFW).

“My Ex-Husband, Adam. @alifsatar. Semalam Adam perform lagu ISTERI depan Hayfa dekat event. Hayfa pula bawa ‘teman’ baru. 😅”-Tulis Ummi Nazeera

Tambahnya lagi, Ummi yang memegang watak sebagai Hayfa turut berseloroh adakah Adam mahu merujuk semula dengannya dan turut memberikan persoalan adakah drama Risik Pada Hati akan mempunyai musim kedua kelak.

“Adam nak rujuk lagi ke ni? Hati isteri mana tak cair kalau suami buat macam ni kan. Kalau yes, Fa patut bersama balik dengan Adam ke dalam #RISIKPADA HATI2? Kalau ada.”-Tulis Ummi

A post shared by Ummi Nazeera (@umminazeera)

Dalam pada itu, di ruangan komen, rata-rata peminat meluahkan rasa teruja jika drama tersebut bakal mempunyai musim kedua kelak, malah ada yang meluahkan rasa gembira melihat Hayfa dan Adam dipertemukan semula.


Diva AA Bersimpati Dengan Pereka Fesyen Busana Aina Abdul Ketika KLFW2022

Pengacara sensasi, Azwan Haji Ali atau lebih dikenali sebagai Diva AA tampil bersuara selepas fesyen penyanyi terkenal, Aina Abdul yang menyarungkan busana hitam bersaiz besar dan menutupi seluruh tubuh badan kecuali muka itu mencuri perhatian ramai ketika KL Fashion Week 2022 berlangsung di Pavilion Kuala Lumpur, semalam.

Menerusi laman Twitter, Diva AA dilihat memuatnaik tangkap layar keratan artikel mengenai Aina, malah turut mempersoalkan siapakah pereka yang telah menghasilkan busana serba hitam itu.

“EXACTLY! SAPA LAH DESIGNER SEMPUD*L TERSI*L KO?? KESIANNN!”Tulis Diva AA

A post shared by AINA ABDUL (@ainaabdul)

Tambahnya lagi, Diva AA turut menyatakan bahawa penyanyi terkenal, Datuk Seri Siti Nurhaliza tidak akan “mengggelupur” untuk menyarung busana sebegitu.

“PLASTIK SAMPAH PENUH NAJISSS! KALAU TOK TI PUN TAK GELUPUHH SARUNG CENGGINI! AGAK-AGAK IF KO RASA DAH BERTARAF SUPERSTAR? SEDAR KER HUNTONG! GTHH PUII.”-Tulis Diva AA


“Fuh Lega…”- Bunyi Tulang Neera Azizi Buatkan Ramai Rasa Seriau

Pelakon berwajah ayu, Neera Azizi baru ini memuatnaik rakaman video di media sosialnya yang memaparkan selebriti ini menjalani rawatan alternatif.

Menjengah ke Instagram Neera, pelakon ini di lihat berkongsi video dirinya menjalani rawatan urutan fisio. Pelakon ini juga berkongsi dalam kapsyen ringkas yang ditulisnya, di mana dia berehat seketika untuk rehatkan badan dengan menjalani rawatan alternatif ini.

“Neera tak berhenti penggambaran sampai badan pun sakit-sakit. Sekarang Neera ambil cuti kejap dalam seminggu lebih untuk rehat kan badan. @acuhealing terbaik!” tulisnya

Namun apa yang menarik ramai dalam muatnaik video yang dikongsikan pelakon ini adalah, bunyi tulang Neera semasa menjalani rawatan alternatif bersama pusat akupuntur fisio, Acu Healing menjadi perhatian warganet di media sosialnya.

“Adeh.. Sakit tak Neera buat tu.. Takut je rasa..”

“Fuh lega dengar bunyi tulang tu” komen mereka

A post shared by Neera Azizi (@neeraazizi)

Memang nampak lega habis, ada yang nak cuba buat rawatan macam Neera ini juga?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ako Mustapha Bangga Filem Eva Tercalon Di Festival Filem Cannes

Pelakon, Ako Mustapha meluahkan rasa bangga dalam muatnaik terkininya di akaun Instagram, apabila mendapati filem Eva yang dibintanginya berjaya tercalon dalam top tiga bagi anugerah Festival Filem Cannes 2022 untuk kategori thriller dan suspen.

Menerusi muatnaik yang dikongsikan di media sosial, aktor ini mendedahkan bahawa pertama kali dalam kerjaya seninya sebagai pelakon berlakon dalam filem sehingga tercalon dalam senarai Festival Filem Cannes.

“Pertama kali saya berlakon dalam filem sampai masuk Festival Filem Cannes.” Tulisnya

Melihat dari entri yang dicoret Ako, dia meluahkan rasa bangga dengan semua yang terlibat dalam menjayakan filem Eva meski dirinya hanya membawa watak yang kecil dalam filem arahan pengarah Suhaiza Aziz itu.

Ako juga menitipkan rasa terujanya dan ingin melihat filem hasil tangan pengarah tempatan tersebut terpancar di skrin besar dalam anugerah berprestij berkenaan.

“Saya rasa sangat bangga dengan semua orang yang terlibat dala projek ini. Walaupun watak saya kecil je, tidak ada peranan kecil hanya aktor kecil. Saya tak sabar nak tengok filem ini terpancar di skrin besar.” Coretnya

Pelakon ini juga menitipkan agar perkongsian berita pencalonan filem Eva ini, dapat memberi inspirasi buat penggiat industri filem tempatan untuk menghasilkan filem yang bermutu dan berkualiti.

“Semoga kejayaan ini memberi in kejayaan ini memberi inspirasi kepada semua pembuat filem-pembuat filem Malaysia.” Coretnya lagi

Dalam entri terakhir penulisan, Ako menitipkan ucapan tahniah kepada rakanya yang juga pengarah filem Eva iaitu Suhaiza Aziz yang mengarah filem tersebut.

“@cikpuanmuda_sue kepada pengarah kesayangan saya, produser, dan rakan saya, tahniah! Anda mendapat sokongan dan pengiktirafan penuh saya. ‘Break a leg, wonder woman!’ Ini untuk semua pembuat filem wanita di luar sana.” Tulis Ako

Sekadar info, filem Eva arahan pengarah Suhaiza Aziz ini berjaya menempatkan top 3 dalam pencalonan bagi kategori filem suspen dan thriller dalam Festival Filem Cannes. Filem ini juga dibintangi Nadia Aqilah, Nadia Brian dan Shamsul Danish sebagai teraju utama.

Menjengah ke Instagram pengarah wanita ini, difahamkan filem Eva akan ditayangkan di pawagam tanah air pada bulan Februari 2023 nanti.

Apa pun Murai MY mengucapkan tahniah dan syabas buat pelakon dan krew filem Eva!


Kepada Penggiat Seni & Para Karyawan! Anugerah Seri Angkasa 2022 Menanti Penyertaan Anda

Sejak diumumkan pada  1 Ogos yang lalu, Anugerah Seri Angkasa 2022 (ASA 2022) sehingga  hari ini  terus membuka pencalonan kepada orang ramai sehingga berakhir pada 31 Ogos 2022. Bertemakan ‘Kemuncak Kecemerlangan’ ASA 2022 yang seiring dengan sambutan Jubli Emas, bakal mempertandingkan sebanyak 72 kategori iaitu 43 kategori TV, 22 kategori Radio dan masing-masing satu Anugerah Khas Juri dan Tokoh Anugerah Seri Angkasa.

Apa yang lebih menarik pada tahun ini, ASA 2022 telah memperkenalkan lima kategori Media Baharu iaitu

Untuk info, penganjuran ASA telah bermula sejak tahun 1972 dan anugerah ini memartabatkan penggiat seni dan para karyawan industri kreatif tanah air.

Jadi kepada para karyawan yang berminat untuk menyertai pencalonan perlulah melalui beberapa syarat antaranya, rancangan tv dan radio terbitan tempatan yang disiarkan oleh organisasi penyiaran kerajaan dan swasta melalui siaran terrestrial, satelit dan IPTV sahaja; dan kandungan media sosial terbitan tempatan oleh organisasi penyiaran kerajaan dan swasta sahaja yang khusus disiarkan di platform Youtube rasmi sahaja (tidak disiarkan di saluran tv dan radio).

Justeru, semua stesen penyiaran Kerajaan dan swasta adalah dijemput untuk mengemukakan pencalonan secara dalam talian bagi 72 kategori melalui laman web www.anugerahseriangkasa.gov.my.

Berikut senarai penuh pencalonan bagi Kategori TV dan Radio Anugerah Seri Angkasa 2022.

Untuk menyertai pencalonan, sila klik pada pautan sistem berikut (https://asa.kkmm.gov.my). Sila pastikan pencalonan mengikut syarat yang ditetapkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kapsyen Zara Zya & Shuib Di Instagram Cetus Tanda Tanya, Ramai Keliru Dengan Status?

Pelawak, Shuib membuat satu perkongsian di media sosial yang telah menimbulkan persoalan daripada rakan artis dan peminatnya.

Menerusi hantaran di Instagram, Shuib dilihat memuatnaik foto dirinya sedang makan bersama pelakon jelita, Zara Zya. Namun, apa yang menjadi perhatian adalah kapsyen ringkas yang diberikan oleh pelawak dan usahawan terkenal itu.

“Nak cakap YA pon tidak, nak cakap TAK pon tidak..Ianya DI TENGAH TENGAH 😜..Haa macam mana tuu, boleh tolong explain tak awak @zarazya.”-Kapsyen Shuib

Dalam pada itu, Zara Zya turut memuatnaik foto dirinya bersama Shuib dan memberika kapsyen yang menimbulkan persoalan di kalangan peminat terhadap status hubungan mereka berdua.

“InshaAllah jadi…kan awak? @shuibsepahtu”-Tulis Zara Zya

Di ruangan komen, rata-rata rakan selebriti seperti Ajak Shiro, Radin Era, Feeya Iskandar, serta peminat membanjir ruangan komen hantaran Shuib malah ada yang menawarkan diri menjadi emcee jika Shuib mahu melangsungkan perkahwinan.

“Elelelelele 😍😍😍 nak Mc kahwin bagitaw eb.”-Radin Era

Doakan yang baik-baik sahaja lah ya. Sama-sama kita nantikan..


[VIDEO] Akan Ketawa Jika Dalam Situasi Kekok, Janna Nick Mengaku Suka Perhatian

Pelakon dan pengacara , Janna Nick dilihat membuat perkongsian mengenai dirinya yang suka ketawa yang menjadi cope mechanism beliau.

Akan Ketawa Jika Berada Dalam Situasi Yang Kekok

Menurut Janna menerusi podcast 3SixtyK bersama Zain Hamid, dia merupakan seorang yang extrovert dan suka akan perhatian. Malah Janna juga akan ketawa jika berada dalam situasi yang kekok dan mendapat soalan yang tidak menarik.

“That laugh was awkward lol 🤣. Orang selalu ingat bila I gelak..Gelak kuat-kuat. I orang yang ekstrovert & suka attention. I annoyed them. Walhal…That’s my cope mechanism.

Kalau situation tu macam awkward, soalan tu macam tak best. Joke tu macam tak funny. I akan gelak dulu.”-Kongsi Janna

Akui orang luar akan merasakan dirinya merupakan seorang yang insensitive, Janna menyatakan bahawa dia tidak kisah diperlakukan oleh orang lain dan menitipkan pesanan untuk tidak memperlakukan sedemikian terhadap orang lain.

“So orang rasa i ni jenis insensitive. But..people’s opinion don’t matter anymore. I okay je orang buat i macam-macam.

Cuma pesan saya, jangan la treat orang lain macam tu okay. Be kind to one another. Make the world a better place.”-Tulis Janna

Dalam pada itu, di ruangan komen, rata-rata peminat dan rakan selebriti menitipkan doa buat Janna agar terus kuat hadapi ujian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ko Dah Kenapa Bal Oi”- Azad Jasmin Sindir Iqbal Zulkefli?

Baru-baru ini, usahawan sensasi dan penyanyi, Iqbal Zulkefli memuatnaik video dirinya yang menemani jutawan kosmetik, Datuk Seri Vida atau lebih dikenali sebagai DSV ketika Minggu Fesyen Kuala Lumpur (KLFW) 2022.

Menerusi video yang dimuatnaik di Instagram, dapat dilihat Iqbal sedang membantu DSV untuk berjalan selepas menggayakan busana rekaan Behati. Jelas Iqbal, dia tidak boleh terlalu serius apabila dekat dengan DSV kerana akan dimarahi oleh jutawan kosmetik itu.

“Saya tidak boleh terlalu serius apabila dekat dengan @datoserivida sekarang. Ada saja alasan untuk marah saya.

Kalau nampak saja beliau masam, cepat-cepat kena buat sesuatu.”-Kongsi Iqbal

Di ruangan komen, video yang dimuatnaik oleh Iqbal turut mendapat respon pelawak dan pelakon, Azad Jasmin yang mempersoalkan tindakan Iqbal yang turut menggayakan busana DSV di belakang pentas.

“Kau dah  kenapa Bal oiii.”-Soal Azad Jasmin

Terdahulu, Murai My melaporkan mengenai persengketaan antara DSV dan Iqbal yang telah tamat dan mengakui terdapat hikmah atas perkara berlaku serta mahu memperbaiki hubungan yang sudah terjalin sejak lapan tahun lalu.


Teater Muzikal Moyang Salleh di Istana Budaya Dibatalkan?

Hari ini, MURAI MY menerima kenyataan rasmi daripada  Badan Kebajikan Ahsan Undang Luak Jelebu dan Persatuan Karyawan Negeri Sembilan merupakan penerbit “Teater Muzikal Moyang Salleh” karya Subroto Katimin dan arahan Roslee Mansor.

Dalam kenyataan mereka memberiitahu bahawa Teater Muzikal Moyang Salleh yang sepatutnya dijadualkan berlangsung pada 26-31 Ogos 2022, di Istana Budaya, Kuala Lumpur dibatalkan.

Pementasan ini tidak dapat dilaksanakan kerana pihak produksi tidak mendapat penajaan yang mencukupi untuk menampung kos produksi. Walau bagaimanapun, sukacita dimaklumkan persembahan Muzikal Moyang Salleh diteruskan pada 23-25 September 2022 di Auditorium Raja Melewar, Jabatan Kebudayaan dan Kesenian Negara, Negeri Sembilan (JKKN NS).

Dalam pada itu, pihak mereka memberitahu kepada yang telah membeli tiket dan ingin membatalkan pembelian, boleh menghubungi 011- 13297822 (Ilassoticket.com) dan 018-2755981 (Urus setia) untuk keterangan lanjut. Manakala mereka yang ingin terus menonton, boleh dibawa ke hadapan untuk tarikh baharu persembahan.

Menutup kenyataan tersebut, mereka ingin memohon maaf atas sebarang kesulitan serta menzahirkan ucapan terima kasih kepada semua peminat Teater Muzikal Moyang Salleh yang menanti-nantikan persembahan ini serta semua yang menyokong industri seni dan budaya tanah air.

“Sekali lagi kami ingin memohon kepada pembeli tiket untuk terus mengekalkan tiket yang telah dibeli manakala mereka yang ingin membatalkan pembelian, boleh berhubung dengan pihak pengurusan tiket untuk tindakan kami selanjutnya.”- tulis mereka.

Muzikal Moyang Salleh ialah kisah legenda tokoh Negeri Sembilan, Datuk Moyang Salleh yang memerdekakan Jelebu daripada jajahan takluk Johor suatu ketika dahulu. Bermula daripada majlis perkahwinan Si Amat yang gemilang, Bendahara Johor sudah terpikat dengan anak gadis Datuk Penghulu Rembau, Seri Banun yang anggun, pandai menyanyi dan menari untuk dipersembahkan kepada Baginda Sultan Abdul Jalil Muazzam Shah. Malangnya peminangan Sultan Johor itu telah ditolak oleh Datuk Penghulu Rembau kerana Seri Banun telah ditunangkan dengan seorang pemuda bernama Teruna.

Si Amat yang gagap telah dihantar ke Istana Johor sebagai wakil pemulang adat dihukum bunuh oleh Sultan Johor. Ini menimbulkan kemarahan Datuk Penghulu Jelebu, Datuk Moyang Salleh lalu beliau bersama-sama empat orang pengikutnya iaitu Tok Gagah Lela Perkasa, Tok Laut Api, Tok Beruang Hitam dan Tok Bauk telah ke Johor menuntut keadilan. Teater
ini dijayakan oleh Datuk Ahmad Tamimi Siregar, Khir Rahman, Hairi Sapuan, Eliza Mustapa, Along Ezyandy, Nen Tebabo dan Mubarak Majid.


“Itu Tak Classy Langsung”- Ning Baizura Kesal Bila Orang Kaya Minta ‘Front Row’ Di KLFW2022?

Minggu Fesyen Kuala Lumpur (KLFW) 2022 yang telah melabuhkan tirainya pada pada Ahad lalu masih lagi menjadi bualan sehingga ke hari ini termasuklah penyanyi terkenal, Ning Baizura yang meluahkan rasa kecewa terhadap sikap segelintir individu yang hadir di pertunjukan fesyen itu.

Menerusi Insta Stories, Ning Baizura memberikan teguran terhadap individu kaya yang mahu mendapat kedudukan barisan hadapan (front seat).

“Eh..Bila di KL..Hanya kerana awak kaya & ‘BIG SPENDER’ tak bermakna awak boleh minta front row di KLFW tau! Itu tak classy langsung. Sebenarnya kelas itu tidak boleh dibeli.”-Tegur Ning

Tambahnya lagi, Ning akui rasa kekok dan malu apabila terdapat pereka yang tercicir namanya sebagai salah seorang tetamu di pertunjukan fesyen terkenal itu.

“Mungkin di negara lain untuk Minggu Fesyen saya tak tahu. Bila saya dengan dari pereka sendiri, saya rasa sangat janggal dan malu apabila anda mencicirkan nama nama saya juga.

Jauh sekali! Tolong jangan jadi social climber sayang..#truecolours #notbff #nodrama”-Tulis Ning

Terdahulu, nama Ning Baizura sebelum ini  menjadi perhatian selepas tular video di TikTok yang memaparkan dirinya yang menyanyikan lagu hitnya, Awan Yang Terpilu dengan beberapa bahagian nyanyian yang kelihatan janggal.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penyanyi Lelaki Cium Bunga Citra Lestari Di Atas Pentas, Ramai Anggap Kurang Sopan

Konsert Bunga Citra Lestari baru-baru ini menjadi perbincangan warganet di media sosial kerana terdapat seorang penyanyi muda mencium isteri Allahyarham Ashraf Sinclair ini ketika berada di atas pentas. Di adakan pada hujung minggu yang lalu di Singapura, wanita yang biasa dipanggil BCL itu menjemput beberapa orang  penghibur lain di konsertnya.

Dua daripadanya ialah Ariel NOAH dan Ray Prasetya yang baru-baru ini diperkatakan secara meluas. Dalam salah satu aksinya, terlihat Ray Prasetya mencium pipi Bunga Citra Lestari.

Apa yang dilakukan oleh Ray Prasetya mendapat cemuhan netizen. Mereka menganggap apa yang dilakukan oleh Ray Prasetya adalah tidak sopan.

“Awak masih muda,  dengan orang yang lebih tua haruslah sopan. Hormati perempuan tu! Mungkin dia nak marah, tak elok sebab dia atas pentas,” kata netizen.

“Jaga sikap. Tidak manis dan tidak sopan untuk mencium wanita. BCL adalah wanita yang dihormati. Tidak boleh seperti itu,” jelas akaun trd**** itu.

“Tak sopan cium sambil lewa, cuma bcl yang saya terkejut. Lain kali jaga sikap awak,” jelas akaun yur*** itu.

“Orang ni cium Bcl. Tak sopan,” jelas akaun **** merah itu.

“Kenapa tak sopan sangat bro,” jelas akaun lain.

Netizen menilai perlakuan Ray Prasetya sebagai rekan duet yang mencium pipi BCL di atas panggung dianggap tak pantas. Waduh, gimana menurutmu? pic.twitter.com/BB1n4gNoit

Bunga Citra Lestari ketika itu juga kelihatan terkejut apabila tiba-tiba Ray Prasetya menciumnya. Dia segera memukul bahu Ray Prasetya. Ray Prasetya sendiri merupakan salah seorang daripada 12 finalis Idola Cilik 3. Nama penuhnya Muhammad Raynald Ray Prasetya merupakan wakil finalis dari Jakarta.

Tindakan Ray Prasetya mencium pipi BCL mendapat kecaman netizen. Niatnya ingin mencipta detik romantis di atas pentas, malah aksi Ray itu dianggap kurang sopan. Malah, ada di antara mereka yang menggelarnya sebagai satu penghinaan.


Dr Zulkifli Kongsi Hukum Pegang Anjing, Sempat Sindir Pasangan Kekasih Yang Tular Di TikTok?

Bekas Menteri di Jabatan Perdana Menteri (Hal Ehwal Agama) Datuk Seri Dr Zulkifli Mohamad Al-Bakri membuat perkongsian bersama pengikutnya di media sosial mengenai hukum memegang anjing.

Menurut Dr Zulkifli, anjing dikategorikan sebagai najis mughallazah di sisi mazhab Syafie dan haram untuk memegangnya tanpa sebab.

“Beberapa kali nampak kelibat anjing ini. Tubuhnya kurus kering. Mungkin milik mana-mana jiran saya yang sebahagiannya bukan Muslim. Ia berkeliaran seakan mencari-cari makanan.

Anjing dikategorikan sebagai najis mughallazah (berat) di sisi mazhab Syafie, malah memegangnya tanpa sebab adalah haram dalam Islam kecuali atas perkara yang terdesak seperti menyelamatkanyya atau merawat.”-Jelas Dr Zulkifli

Dalam pada itu, Ahli Dewan Negara ini seakan-akan ‘menyindir’ pasangan kekasih yang tular di TikTok yang memperlihatkan teman wanitanya menggigit tangan teman lelakinya ketika berada dalam kereta.

“Pegang bukan mahram pun tak boleh ya. Haram. Apatah lagi gigit tangan teman lelaki macam yang viral di TikTok tu.”-Tegur Dr Zulkifli

Dah boleh bawak berubat dah tu bang. Bukan manja dah ni. Ni lebih pada terencat akal.https://t.co/bdhA3Tr4TQ pic.twitter.com/FNwWfefoib

— Amende Sial? (@amende_sial) August 17, 2022

Tular sebuah video yang memaparkan seorang wanita yang mengigit tangan teman lelakinya secara manja ketika berada di dalam kereta yang telah menimbulkan pelbagai reaksi netizen termasuklah rasa meluat melihat perbuatan wanita tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Singapura Mansuh Akta Jenayah Hubungan Sejenis, PU Syed Tegur Negara Jiran?

Tular isu panas berkaitan dengan Singapura, bila mana Perdana Menteri, Lee Hsien Loong mengisytiharkan negaranya memansuhkan Seksyen 377A kanun keseksaan di mana hubungan antara lelaki tidak lagi di kategorikan sebagai jenayah seks.

Berita tersebut mendapat perhatian pendakwah terkenal tanah air, Pencetus Ummah (PU) Syed di mana beliau menitipkan teguran menerusi coretan yang ditulis dimuatnaik di akaun Instagram-nya.

“Kaum sadom di azab oleh Allah kerana mengamalkan seks luar tabii dengan azab yang sangat pedih!! Adakah Singapura bercadang untuk menerima azab yang sama!!” Coretnya

Dalam pada itu, PU Syed juga meluahkan rasa bimbang akan nasib umat Islam di negara jiran tersebut kerana pemimpin di sana menghalalkan hubungan sejenis.

“Kesian umat Islam di sana.. Apabila pemimpin kuffar ini membenarkan perbuatan luar tabii itu akan menjadi normal di sana.” Tulisnya

PU Syed juga berkongsi dua surah yang menceritakan tentang azab yang berat menimpa mereka yang melakukan hubungan sejenis.

“Gerunilah kalian dengan ayat-ayat dari dua surah ini!

{ وَأَمۡطَرۡنَا عَلَیۡهِم مَّطَرࣰاۖ فَسَاۤءَ مَطَرُ ٱلۡمُنذَرِینَ }

Dan kami hujani mereka dengan hujan (azab yang membinasakan), maka amatlah buruknya hujan azab yang menimpa kaum yang telah diberi amaran.

{ إِنَّ فِی ذَ ٰلِكَ لَـَٔایَةࣰۖ وَمَا كَانَ أَكۡثَرُهُم مُّؤۡمِنِینَ }

Sesungguhnya peristiwa yang demikian, mengandungi satu tanda (yang membuktikan kekuasaan Allah), dan dalam pada itu, kebanyakan mereka tidak juga mahu beriman.

{ فَلَمَّا جَاۤءَ أَمۡرُنَا جَعَلۡنَا عَـٰلِیَهَا سَافِلَهَا وَأَمۡطَرۡنَا عَلَیۡهَا حِجَارَةࣰ مِّن سِجِّیلࣲ مَّنضُودࣲ }

Maka apabila datang (masa perlaksanaan) perintah kami, kami jadikan negeri Lut itu diterbalikkan (tertimbus segala yang ada di muka buminya) dan kami menghujaninya dengan batu-batu dari tanah yang dibakar, menimpanya bertalu-talu.

{ مُّسَوَّمَةً عِندَ رَبِّكَۖ وَمَا هِیَ مِنَ ٱلظَّـٰلِمِینَ بِبَعِیدࣲ }

Batu-batu itu ditandakan di sisi Tuhanmu (untuk membinasakan mereka), dan ia pula tidaklah jauh dari orang-orang yang zalim itu.

Semoga Malaysia selamat dari diperintah oleh manusia-manusia yang derhaka kepada Allah dan RasulNya.” Tulisnya lagi

Muatnaik PU Syed mendapat pelbagai reaksi dan respon warganet diruangan komennya, rata-rata menitipkan doa buat umat Islam di Singapura dan ada juga menyentuh tentang azab serta bala musibah.

“Nauzubillah hi min zalik. Moga umat Islam Singapura dilindungi Allah”

“Semoga Allah lindungi Malaysia dari jadi macam ni”

“Kembali kepada fitrah, insyaAllah anda boleh selamat” komen mereka

“Jangan sampai bala tiba, cukuplah dengan bala-bala yang ada”

“Astagfirullahalazim, takutnya dengar. Lindungilah seluruh zuriat keturunan kami ya Allah. Amin” komen mereka lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Noh Salleh ‘Catwalk’ Sambil Pegang Rokok, Dr Noor Hisham Tampil Beri Teguran!

Ramai mengetahui, penyanyi Noh Salleh secara berani telah melakukan ‘catwalk’ sambil memegang sebatang rokok ketika Minggu Fesyen Kuala Lumpur 2022 (KLFW2022).

Tindakan Noh Salleh kemudian mendapat teguran oleh Ketua Pengarah Kesihatan, Tan Sri Dr Noor Hisham Abdullah (DG Hisham) menerusi kenyataan rasmi di laman Twitter beliau. DG Hisham memandang serius isu berkaitan artis yang menonjolkan tingkah laku seperti merokok dan menghisap vape di khalayak ramai.

“KKM memandang serius terhadap isu berkaitan artis yang menonjolkan tingkah laku seperti merokok dan menghisap vape di khalayak ramai.

Perbuatan ini menunjukkan contoh yang tidak baik kepada masyarakat sekeliling terutama kanak-kanak dan remaja. Tegur Dr Noor Hisham

Dalam pada itu, beliau turut menyeru masyarakat termasuk artis dan selebriti untuk membantu pihak Kementerian Kesihatan Malaysia (KKM) menjadikan budaya merokok satu budaya yang tidak diterima dalam kalangan masyarakat.

“KKM menyeru setiap lapisan masyarakat termasuk artis dan selebriti untuk membantu usaha KKM bagi memastikan perbuatan merokok dapat dijadikan sebagai satu budaya yang tidak diterima lagi dalam kalangan masyarakat.”-Tulis Dr Noor Hisham

Dr Noor Hisham juga mengatakan bahawa tingkah laku selebriti sentiasa diperhatikan dan menjadi ikutan oleh masyarakat.


“Sampai Hati…”- Aliff Syukri Akui Sedih Dikritik Datuk Awie

Usahawan kontroversi, Datuk Seri Aliff Syukri meluahkan rasa sedih selepas mendapat kritikan oleh penyanyi rock dan pelakon terkenal, Datuk Awie terhadap hobinya sebagai penyanyi.

Menerusi hantaran di Instagram, Aliff Syukri akui rasa sedih selepas digelar ‘hamlau’ oleh Awie selepas disifatkan telah menganggu industri seni setelah merilis lagu dangdutnya, ‘Baby Sayang’ bersama Baby Shima.

“Awak saya sedih sangat. Sampai hati Dato Awie panggil saya hamlau tau. Saya dulu kumpul duit tau nak beli kaset dato Awie. Sampai mak saya marah saya kata membazir 😅.”-Tulis Aliff

Merupakan seorang peminat tegar Datuk Awie, Aliff menitipkan doa buat penyanyi rock itu agar menerima kehadirannya dengan hati yang terbuka.

“Apapun saya doakan Dato Awie selalu bahagia dunia dan akhirat dan terbuka hati terima kehadiran saya..#datoawieidolasy.”-Tulis Aliff

Datuk Seri Aliff Syukri telah mendapat kecaman yang teruk oleh orang ramai termasuklah ibunya sendiri selepas merilis lagu dangdut bersama Baby Shima.

Ibunya, Rozita Ibrahim turut meminta anak lelakinya itu untuk tidak mengundang bala disebabkan aksi gelek yang mencolok mata.


Anna Jobling Jadi Duta Pilihan, Tya Arifin Lancar Produk Terbaru

Tradisi dan amalan meminum jamu adalah satu kebiasaan yang dimulakan gadis seawal 13 tahun di Indonesia. Namun di Malaysia sendiri amalan ini cukup asing, malah ada yang skeptikal akan keberkesanan yang dijanjikan minuman herba ini.

Bagaimanapun, selebriti dan usahawan Tya Arifin tidak melihat perkara itu sebagai halangan untuk memperkenalkan produk perniagaannya, Jamu Mutyara. Selepas lima tahun berada di pasaran, Jamu Mutyara kini menjadi antara produk pilihan wanita di negara ini.

Sekali gus berjaya memecahkan stigma masyarakat di negara ini terhadap minuman herba tersebut. Bercakap mengenai Jamu Mutyara yang diformulasi secara turun termurun oleh keluarga Tya sendiri, ternyata wanita yang berasal dari Palembang, Indonesia ini yakin akan potensi produk keluarannya.

Berbeza dengan jamu tradisional, antara faktor utama mengapa produk yang diusahakan isteri Asyraf Khalid itu menjadi pilihan adalah melalui rasanya yang enak. Menurut Tya, fokus utamanya dalam menghasilkan jamu keluarannya adalah melalui bahan yang berkhasiat dan mempunyai manfaat yang baik.

“Selalunya jamu kita bayangkan pahit tidak sedap. Sebab itu bila hasilkan Jamu Mutyara lima tahun lalu fokus saya adalah untuk pastikan jamu ini sedap selain mengekalkan khasiat sedia ada.

“Melalui bahan-bahan dalam Jamu Mutyara ini sendiri anda boleh lihat kepentingan untuk tubuh badan kita terutamnya wanita,” jelasnya.

Peka dengan permintaan pengguna, terkini Jamu Mutyara juga muncul dengan produk Jamu Mutyara terbaharu. Berkongsi mengenai Jamu Mutyara dengan formulasi berbeza tanpa gula kini, jelas Tya ini adalah satu lagi kejayaan penting buat jenama ini.

“Kita tahu ramai wanita di luar sana yang memerlukan produk yang menepati pilihannya. Seperti di Jamu Mutyara kami sentiasa mengambil berat akan setiap maklum balas pengguna.

“Melalui formulasi baharu ini kami hasilkan Jamu Mutyara tanpa gula. Namun di sebalik produk baharu ini apa yang penting khasiat yang tersedia masih sama,” katanya.

Sementara itu memperkenalkan Anna Jobling senagai duta untuk Jamu Mutyara, jelas Tya dia yakin dengan kerjasama ini dapat memperluaskan lagi golongan sasaran untuk produk keluarannya ini.

“Sebagai antara pelakon popular kini Anna dilihat menjadi pilihan terbaik untuk mewakili Jamu Mutyara.

“Paling penting bagaimana Anna yang berusia 22 tahun juga yakin dengan keberkesanan Jamu Mutyara ini selain turut mengamalkannya,” jelasnya.

Bersempena perlancaran produk terbaharu ini Jamu Mutyara juga turut dijual dengan harga pengenalan RM69 bermula 18 Ogos ini sehingga 22 Ogos depan.

Bagi yang ingin mendapatkan Jamu Mutyara, pembelian boleh dibuat melalui Usahawan Mutyara atau melayari laman web www.mutyara.com.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Yang Penting Bukti-Bukti Itu Amat Jelas” – Chef Wan Bangga Hakim Tegakkan Kebenaran

Personaliti masakan terkenal negara, Datuk Redzuawan Ismail atau lebih dikenali sebagai Chef Wan memuatnaik satu perkongsian yang cukup menarik perhatian warganet dan juga lensa Murai MY.

Menjengah ke Instagram Chef Wan, personaliti masakan tersohor ini memuatnaik gambar lima hakim yang mengadili kes Datuk Seri Najib Razak yang didapati bersalah dalam menyeleweng dana RM42 juta milik SRC International Sdn Bhd.

Dalam coretan yang ditulis Chef Wan, beliau meluahkan rasa bangga terhadap barisan panel hakim yang berani dan berjaya menegakkan kebenaran. Menurut Chef Wan, negara perlu berubah untuk masa depan dan individu yang korupsi perlu di hukum.

“Alhamdulillah sangat bangga dengan semua hakim ini berdiri menegakkan kebenaran.

Negara kita perlu berubah demi masa depan dan semua manusia yang korupsi harus diberi pengajaran agar mereka faham mereka tidak boleh pengaruh orang lain.” Coret beliau

Menerusi entri yang ditulis beliau lagi, Chef Wan dengan tegas menyatakan sebagai rakyat Malaysia mereka hanya mahu keadilan dan bukan sandiwara ahli politik. Apatah lagi hukuman dijatuhkan berdasarkan bukti-bukti kukuh yang ada.

“Yang penting bukti bukti itu amat jelas supaya mereka-mereka ini di bawa ke pengadilan. Sebagai rakyat Malaysia, kami hanya mahu keadilan dan bukan sandiwara pementasan mereka.” Coretnya

Personaliti masakan ini juga membuat pengakuan di mana jika beliau didapati melakukan kesalahan, beliau sanggup di kenakan hukuman atau di denda supaya apa yang berlaku menjadi pengajaran buat dirinya.

“Jika saya melakukan kesilapan, hukum atau denda lah saya agar ianya menjadi satu pelajaran buat saya sendiri.” Tulisnya

Melihat muatnaik yang dikongsikan Chef Wan, rata-rata warganet bersetuju dengan apa yang ditulis oleh personaliti masakan terkenal ini.

“Alhamdulillah akhirnya keadilan untuk rakyat Malaysia”

“Salah tetap salah, walau siapa pun kita” komen warganet

“Alhamdulillah.. Sangat setuju dengan anda Chef Wan. Tiada siapa yang berada di atas undang-undang. Tahniah barisan hakim yang kental dan berwibawa dalam menjalankan tanggungjawab!!”

Sekadar info, selepas mendengar hujahan dan bukti tambahan yang dikemukan oleh peguam bekas Perdana Menteri, Ketua Hakim Negara, Tun Tengku Maimun Tuan Mat bersama empat lagi hakim iaitu Hakim Besar Sabah dan Sarawak, Tan Sri Abang Iskandar Abang Hashim.

Bersama hakim-hakim Mahkamah Persekutuan, Datuk Nallini Pathmanathan, Datuk Mary Lim Thiam Suan dan Datuk Mohamad Zabidin Mohd Diah.

Sebulat suara mengekalkan sabitan dan hukuman 12 tahun penjara serta denda RM210 juta yang dikenakan ke atas Datuk Seri Najib setelah mendapati pembelaan Najib tidak konsisten dan gagal menimbulkan keraguan munasabah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Filem JUANG Sentuh Emosi Penonton, Ramai Pelakon Terkenal Tapi Rasa Tak Puas?

Bayangkan bagaimana sebuah filem diarahkan oleh 5 orang pengarah yang terkenal di Malaysia, mesti hebat kan? Itulah yang terjadi dalam filem mega, JUANG yang diarahkan oleh Aziz M Osman, Yusry Abdul Halim, Kabir Bhatia, Osman Ali, dan Matt Lai .

Murai MY berpeluang menyaksikan tayangan perdana filem Juang yang berlangsung di DADI Cinema, Pavillion Kuala Lumpur. Turut berlangsung acara karpet merah dan sidang media yang dihadiri barisan pelakon dan pengarah selepas tayangan perdana semalam.

Secara ringkasnya,  jalan cerita filem ini sangat jelas iaitu berkisarkan sejarah penuh duka saat COVID 19 ‘membadai’ dunia dan negara beberapa tahun yang lalu.

JUANG yang dibarisi aktor dan aktres handalan berbilang kaum termasuk Zul Ariffin, Zizan Razak, Janna Nick, Izzue Islam, Sangeeta, Chew Kin Wah, Angelin Tan, Steve Yap serta penampilan Allahyarham Adibah Noor ini akan memaparkan perit getir yang diinspirasikan sepanjang dua tahun negara berdepan pandemik yang cukup meninggalkan kesan mendalam ini.

Secara peribadi, filem JUANG boleh dikatakan sebuah naskhah yang penuh dengan babak emosi sehingga boleh mengalirkan airmata penonton. Kepada anda yang pernah menjadi salah seorang rakyat Malaysia yang terjejas semasa pandemik, pasti boleh buatkan anda rasa sebak setelah mengenangkan apa yang telah terjadi dahulu.

Menurut tinjauan kami di laman twitter seorang youtuber Zhafvlog, pengkritik filem ini juga menangis setelah menonton filem JUANG.

Jalan ceritanya yang terpisah dengan beberapa situasi yang berbeza. Bermula dari kisah pahit getir petugas barisan hadapan sehinggalah kehidupan masyarakat Malaysia yang terjejas selepas pelaksanaan perintah kawalan pergerakan (PKP).

Lebih menarik, ada juga kisah benar yang menjadi inspirasi untuk diselitkan dalam filem JUANG ini. Antaranya kisah bagaimana kerajaan kita menghantar bantuan ke Wuhan, China ketika Perintah Kawalan Pergerakan (PKP) pertama tahun lalu dan kisah anggota polis maut dilanggar pemandu mabuk dalam sekatan jalan raya.

Namun, bagi saya alangkah baiknya jika pengarah membuat sedikit pertalian antara kesemua cerita yang dipisahkan agar ia nampak lebih menarik. Filem ini mengingatkan saya kepada filem SEPI arahan Kabir Bhatia pada tahun 2008. Filem drama romantik ini mengisahkan 3 orang yang berasingan mengenal erti cinta, namun setiap kisah mempunyai hubungan antara satu sama lain.

Dalam pada itu, saya merasakan kemunculan pelakon-pelakon hebat dan nama-nama besar dalam industri agak singkat dan rasa tidak puas. Mungkin terlalu ramai penglibatan pelakon dalam filem JUANG ini sehinggakan mereka seolah-olah muncul sebagai ‘cameo’ antaranya seperti Fahrin Ahmad, Vanidah Imran, Lisdawati dan ramai lagi.

Pujian harus di berikan kepada pelakon Sangeeta yang memegang watak sebagai penghantar makanan. Bagi saya peranan Sangeeta dalam filem ini agak menonjol dan dia mampu membawakan watak dengan baik sekali.

Filem ini diperkuat dengan lagu tema Wira Hatiku dendangan Datuk Sheila Majid bersama iringan muzik terbaik dari Malaysian Philharmonic Orchestra (MPO). Turut menambahkan keistimewaan JUANG apabila pesohor nombor satu negara, Dato’ Sri Siti Nurhaliza terlibat mendendangkan lagu tema berjudul Sama Sama.

Lima pengarah menghasilkan karya yang disatukan dalam sebuah naskhah dengan kaca mata dan perspektif mengenai situasi pandemik COVID 19 yang melanda dunia, dua tahun lalu. Ia mengangkat kisah perih getir para pemain barisan hadapan atau frontliners termasuk polis, doktor, jururawat, tentera serta penghantar makanan dalam memastikan keselamatan rakyat Malaysia terjamin.

Jangan lupa untuk memberikan sokongan dan tanda penghargaan terhadap para frontliners kita dengan menonton JUANG, yang juga pasti akan membangkitkan perasaan haru bagaimana kita semua mampu melepasi pandemik tersebut dengan serba payah. Filem ini bakal berada di pawagam 8 September 2022. Para peJUANG menanti anda!


Dikatakan Mahu Menunjuk Ketika Berada Di Stadium Old Trafford, Ini Respon ‘Win’ Aeril Zafrel!

Usahawan dan pelakon, Aeril Zafrel tampil bersuara selepas terdapat netizen yang menyifatkan dia sekadar mahu menunjuk ketika berkongsi momen menyaksikan perlawanan antara Manchester United dan Liverpool, berlangsung di Stadium Old Trafford, Manchester.

Menerusi Instagram, Aeril dilihat memuatnaik tangkap layar komen seorang netizen yang berasa kesal dengan tindakan Aeril serta mengatakan pelakon mahu menunjuk kerana berkongsi video ketika berada di Stadium Old Trafford.

“Kalau masuk stadium kat Malaysia. Takdepun tunjuk video. Asal masuk stadium luar negara..Ermm rajin pulak buat video yer. Ermm nampak sangat nak tunjuk. Benda mampu. Sini pun best juga..”-Komen Netizen

best jugak ya dapat tengok bola dalam stadium😊😊

Aeril kemudian membalas komen netizen tersebut dengan menjelaskan bahawa itu adalah kali pertama dalam hidup dia memasuki stadium bola sepak. Malah Aeril sempat bersoloroh menyangka netizen itu merupakan penyokong pasukan Liverpool yang kalah dalam perlawanan menentang Manchester United yang berlangsung baru-baru ini.

“Kan saya dah cakap. Ni first time saya dapat masuk stadium seumur hidup saya. Sebelum ni nak buat video macam mana??.

Susah jugak, kalau semua yang kita upload orang ingat asyik nak menunjuk je. Aku syak akak ni Liverpool.”-Balas Aeril

Ada sahaja yang tidak kena di mata orang lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Vibe Macam Dua Puteri Sepanyol” – Anak Dara Que Haidar Dipuji Netizen

Siapa tidak kenal dengan bintang filem popular ‘Rock Oo!’ yang dibintangi aktor Que Haidar lebih kurang sedekad yang lalu. Terbaru pelakon ini memuatnaik gambar kedua-dua anak daranya di akaun Instagram-nya mencuri perhatian warganet.

Menjengah ke media sosial Que, pelakon ini memuatnaik gambar penampilan anak perempuannya Tengku Ratu dan Tengku Cleopatra semasa menghadiri rancangan popular Meletop semalam sambil menulis nama kedua-dua puteri kesayangannya di bahagian kapsyen.

Gambar yang dikongsikan itu terus dihujani dengan pelbagai komen dan pujian buat kedua-dua puteri kesayangan pelakon berbakat ini.

“Vibe macam dua puteri Sepanyol tu. Anggun dan cantik”

“Wow Ratu muka dia very the Miss Universe.. Moga kekal bahagia satu keluarga” komen mereka

“Seorang lawa macam mak. Seorang comel macam ayah”

Selain memuji kecantkan anak dara Que, ada juga warganet yang turut memuji aktor berbakat ini pandai mendidik anak. Apatah lagi semasa rancangan Meletop bersiaran, Que mendedahkan anak-anaknya tidak memiliki akaun media sosial kerana merasakan mereka masih belum bersedia.

“Sebagai bapa. Abang rasa, abang lagi kenal anak-anak abang. Anak-anak saya. Dia orang, hati dia orang lembut.

Kan kita ada sesetengah, tak segelintir netizen yang tulis tak elok. Kacau dia orang punya ‘feeling’. Saya rasa dia orang tak ‘ready’ lagi untuk ‘handle that thing’.” Ujarnya

Tabik cara Que Haidar mendidik anak-anaknya.


“Pandanglah Dari Sudut Yang Berbeza” – Fizo Omar Kenang Jasa Baik Datuk Seri Najib

Berita tentang bekas Perdana Menteri, Datuk Seri Najib yang disabit hukuman penjara 12 tahun dan denda RM210 juta masih hangat diperkatakan oleh orang ramai di media sosial.

Apa yang berlaku pada bekas Perdana Menteri mendapat pelbagai tohmahan dan cemuhan masyarakat, namun ada juga yang memberi pendapat sebaliknya dengan memberi sudut pandangan yang rasional seperti pelakon dan usahawan Fizo Omar.

Murai MY menjengah ke Instagram Fizo, di mana pelakon dan usahawan ini menitip pesan agar masyarakat dapat memandang dari sudut yang berbeza dan bukan sekadar memberi sindiran tanpa henti apatah lagi meraikan nasib yang menimpa bekas Perdana Menteri tersebut.

“Ramai yang memberi reaksi sindiran terutama mereka yang mempunyai pendapat politik yang berbeza. Pada saya momen ini adalah bukan untuk diraikan.

Pandanglah dari sudut yang berbeza di mana ini adalah percaturan yang maha hebat Allah swr yang saya percaya ada mesej yang tersirat untuk kita semua.” Tulisnya

Dalam entri yang ditulis Fizo, selebriti ini juga mendedahkan dia berpeluang bekerjasama dengan bekas Perdana Menteri dan menitipkan ucapan terima kasih kepada Datuk Seri Najib atas segala jasa dan pengorbanan yang telah dilakukan beliau.

“Beberapa kali saya berpeluang berkerjasama dengan DNS, terlalu banyak kebaikkannya untuk saya ceritakan disini.

Dan tidak dinafikan juga kita rakyat Malaysia dapat menikmatinya sepanjang kepimpinan DSN. Terima kasih saya ucapkan diatas jasa dan pengorbanan DSN.” Coretnya

Fizo juga berharap dengan apa yang berlaku secara tidak langsung dapat membuka mata semua orang,terutama ahli politik dan juga para pemimpin bahawa sesiapa sahaja tidak terkecuali di bawah undang-undang negara.

“Semoga berlakunya momen bersejarah ini, membuka mata semua pihak dan juga memberi amaran keras kepada ahli-ahli politik dan juga pemimpin-pemimpin kita.

Bahawa Malaysia mempunyai undang-undang dan sesiapa pun tidak terkecuali di bawah undang-undang negara.” Tulis Fizo

Bak kata Fizo, pandang dari sudut yang berbeza. Apa pun kita doakan yang baik-baik saja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Disoal Bagaimana Boleh Kurus, Ini Pendedahan Datin Alyah!

Penyanyi dan usahawan, Datin Alyah menerusi laman Instagram menjawab persoalan orang ramai yang mempersoalkan bagaimana dia dapat menurunkan berat badan sehingga menjadi langsing.

Dedah Alyah, ramai mengetahui berat badannya pernah mencecah sehingga 68 kilogram dan menghidap pelbagai penyakit termasuk gastrik.

“Ramai yang tanya macam mana boleh kurus?? Orang tahu Alyah pernah besar dulu dan ada macam-macam penyakit yang paling teruk gastrik sampai muntah-muntah.

Kalau siapa yang follow  Alyah dari dulu pasti ada baca Alyah masuk hospital sebab gastrik teruk.”-Kongsi Alyah

Tambahnya pelantun Sesal Separuh Nyawa itu, dia pernah menolak tawaran nyanyian disebabkan keadaan yang tidak boleh menyanyi dalam keadaan baik disebabkan masalah ‘semput’.

“Cerita pasal kerja pulak ya. Ada waktu Alyah tolak nak pi show sebab tak boleh nak nyanyi dengan baik kejap-kejap semput, kejap-kejap lelah.”-Kongsi Alyah

Tampil bersikap jujur, Alyah mendedahkan bahawa dia pernah melakukan pembedahan bariatrik 5 bulan yang lalu dan menitipkan rasa syukur diberikan peluang untuk kembali cergas dalam beribadah dan bekerja.

“Alyah pernah melakukan bariatrik operation 5 bulan lepas. Dan tiada rahsia untuk Alyah sembunyikan.

Dan Allah SWT bagi jalan untuk kembali cergas dalam beribadah, bekerja & beribadah. Sebesar-besar syukur saya panjatkan pada Illahi.”-Dedah Alyah


Danish Hakim Bersedia Dicabar Untuk Jadi Pelakon Versatil?

Ke mana tumpahnya kuah, kalau tak ke nasi. Danish Hakim anak lelaki sulung Norman dan Abby, kini mengikuti jejak langkah ibu bapanya untuk menjadi pelakon. Danish memilih untuk menceburi dalam dunia hiburan dan berita tersebut diumumkan menerusi muatnaik di Instagram-nya.

Murai MY Menjengah ke Instagram Danish, dalam muatnaik terkini anak muda ini dia mendedahkan bahawa dirinya lebih berminat untuk berlakon dalam genre pertarungan dan aksi.

“Kecenderungan saya adalah lebih kepada genre aksi/pertarungan.” Tulisnya

Meski minatnya lebih cenderung ke arah genre sebegitu, Danish juga tidak menolak jika mendapat tawaran berlakon untuk genre-genre yang lain. Menurut Danish lagi, dia juga bersedia dicabar demi menjadi seorang pelakon yang versatil.

“Tapi kalau macam genre-genre selain itu seperti komedi romantik, seram, thriller psiko pun kenapa tidak kan? Saya cuma nak asal dapat gaduh dalam skrin tu je.

Dan saya tahu, saya harus bersedia jikalau dicabar untuk menjadi pelakon yang lebih versatil.” Coretnya

Pengarah dan pengarah filem terkenal tanah air, Ellie Suriaty juga di lihat menitipkan ucapan diruangan komen muatnaik tersebut sebagai tanda sokongan penuhnya terhadap penglibatan kerjaya Danish sebagai anak seni tanah air.

“Semangat padu Danish Hakim. Bakal Hero Malaya Kita” Komen Ellie

Perkongsian Danish juga mendapat pelbagai respon dari warganet dan rata-rata mereka menitipkan doa serta kata-kata semangat kepadanya.

“Kekalkan jati diri, In Syaa Allah akan lebih maju di masa hadapan.”

“Semoga berjaya Danish! Makcik percaya Danish merti boleh.”

“Doaku semoga anakanda tidak hanyut dalam arus dunia tipu-tipu dan dijauhi dari fitnah dunia. Al-Quran tetap di dada.”Komen mereka

Sekadar info, Danish Hakim kini menyertai program realiti mencari bakat baru yang dikenali sebagai Fit For Action anjuran TV3. Difahamkan program ini bakal bersiaran bermula 3 September 2022 di TV3 pada setiap hari Sabtu jam 10 malam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Rasa-Rasa Radio Mana Ya” – Faizal Ismail Bakal Kembali Ke Konti Radio?

Bekas penyampai radio,  Faizal Ismail atau lebih dikenali sebagai FBI sebelum ini pernah menyepikan diri dari industri penyiaran radio dan lebih fokus dalam aktiviti keagaaman.

Terkini, Faizal Ismail telah memberikan kejutan menerusi hantaran di Instagram bahawa dia akan kembali ke konti radio selama empat minggu bermula Isnin depan.

“InsyaAllah akan kembali ke konti radio bermula Isnin depan, selama empat minggu.”-Kongsi Faizal

Tambahnya lagi, Faizal turut menjelaskan bahawa stesen radio yang bakal disertainya itu bukanlah stesen radio yang pernah bekerjasama dengannya sebelum ini.

“Tapi bukan tempat sama yang saya pernah bekerja dahulu.”-Jelas Faizal

Di ruangan komen, rata-rata peminat dan rakan selebriti seperti Fara Fauzana meluahkan rasa teruja dapat kembali mendengar celoteh Faizal Ismail di radio.

“Woot woot.. Saya call boleh 🥰😅.”-Fara Fauzana

“Alhamdulilla. Rindu dengar celoteh abang Faizal.”

“Semoga terus sukses bang walau apa brand saluran radio.”

Agak-agak korang, stesen radio manakah yang bakal disertai FBI tidak lama lagi?.


SAMSUNG Melancarkan ‘Over The Horizon 2022’ Yang Baharu Dihasilkan Oleh SUGA BTS

Salah seorang ahli kumpulan BTS, SUGA, sekali lagi bekerjasama dengan jenama elektronik Samsung! Sebelum ini, ahli BTS telah bekerjasama dengan jenama itu sebagai duta jenama dan mempromosikan siri telefon bimbit mereka.

Kali ini, SUGA mengambil bahagian dalam membuat remake atau reimagined nada dering telefon bimbit Samsung yang ikonik bertajuk Over the Horizon. Jika anda pengguna telefon bimbit Samsung, anda mesti kenal dengan nada dering ini, bukan?

Lagu Over The Horizon telah dihasilkan oleh Samsung sejak 10 tahun lalu dan dikenali sebagai lagu jenama Samsung Galaxy. Pertama kali, Over The Horizon versi Suga BTS dikeluarkan pada hari Khamis (11/8) sebagai sebahagian daripada acara “Unpacked 2021” Samsung, acara tahunan daripada Samsung yang mempamerkan teknologi, inovasi dan produk terkini.

Matlamat SUGA semasa mengerjakan tema Over the Horizon untuk tahun 2022 adalah untuk menggalakkan orang ramai melihat kepada masa depan yang cerah dan memikirkan tentang keseronokan yang menanti ‘Over the Horizon’. Selepas itu, remix yang baru  adalah mengenai perkara positif dan sinaran baru, dan digubah supaya apabila orang mendengarnya, mereka berasa penuh harapan dan ceria.

Dari asal-usulnya sebagai nada dering bertemakan rock, versi yang dikemas kini telah meletakkan zaman baharu, pop orkestra, jazz gabungan, dan juga orkestra Nordic berinspirasikan putaran pada tema asal.

Remix baharu ini dihasilkan untuk peranti boleh lipat Galaxy Z Flip4 dan Z Fold4 baharu yang akan mula dijual. Walau bagaimanapun, ia juga akan dihantar ke peranti Galaxy lain melalui kemas kini perisian.

Untuk maklumat lanjut tentang Galaxy Z Flip4 dan Galaxy Z Fold4, sila lawati pautan Galaxy Z Flip4 dan Galaxy Z Fold4.

Selain dikenali sebagai ahli kumpulan BTS, Suga sendiri sememangnya dikenali sebagai penerbit. Dia telah menghasilkan lagu BTS beberapa kali, seperti ‘DNA’, ‘Run’, dan ‘Telepati’. Suga juga menghasilkan beberapa lagu untuk idola lain, seperti ‘Wine’ Suran, ‘eight’ IU, dan ‘That That’ PSY.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Beri Komen & Video Menghina DS Najib, Michael Ang Beri Teguran!

Baru-baru ini Michael Ang memuat naik satu hantaran di Instagram mengenai sikap segelintir pihak yang memberikan komen dan memuatnaik video menghina bekas Perdana Menteri, Datuk Seri Najib Razak yang dijatuhi hukuman penjara 12 tahun atas kesalahan pecah amanah, menyalahgunakan kedudukan dan pengubahan wang haram dana RM42 juta milik SRC International Sdn Bhd (SRC).

Pengarah terkenal ini turut meminta orang ramai untuk “move on” dengan isu Najib Razak dan adalah lebih baik untuk terus menjaga diri sendiri dan ahli keluarga.

“Pada netizen-netizen dah dah la komen dan buat video menghina yang melampau naw naw tu. Pak Ajib pun dah masuk penjara. Bukan nak back up atau sokong Pak Ajib but I rasa hukuman dah jatuh so biarkan la. And just wish him well.

Kita semua move on aje ok. Luv peace dan jaga diri sendiri dan keluarga sendiri lagi bagus.”-Tegur Michael Ang

Akui hanya individu yang terlibat sahaja yang mengetahui mereka bersalah atau tidak, Michael menyatakan bahawa dia rasa kasihan akan ahli keluarga bekas perdna menteri yang terpaksa membaca komen-komen menghina yang dilemparkan kepada mereka.

“Dalam kes mahkamah ni kadang-kadang kalau lawyer bagus orang yang membunuh pun tak salah. Kalau lawyer sekadar lawyer buruk orang tak bersalah pun jadi salah. Cuma orang tu sendiri aje tahu dia salah atau tak.

So move on aje la kesian family diorang bila baca komen-komen yang so evil tu!!.”-Tulis Michael Ang

Sekadar info, Datuk Seri Najib Razak dijatuhi hukuman 12 tahun penjara serta denda RM210 juta selepas didapati bersalah pecah amanah, menyalahgunakan kedudukan dan pengubahan wang haram dana RM42 juta milik SRC International Sdn Bhd (SRC).


Isu Anak Pernah Disahkan Positif COVID-19, Mira Filzah Tampil Beri Penjelasan!

Baru-baru ini, pelakon Mira Filzah pernah berkongsi kisah mengenai anak lelakinya, Wan Khair Amir yang berusia tiga bulan pernah disahkan positif COVID-19.

Menerusi Insta Stories, Mira dilihat memuat naik keratan artikel mengenai wabak yang telah menjangkiti anak lelakinya itu dan menjelaskan bahawa ianya telah berlaku sekitar dua ke tiga minggu yang lalu.

“Ni dah 2-3 minggu lepas okay. Awal bulan ni. Sekarang dah okay!”-Jelas Mira

Tambahnya lagi, Mira akui rasa gementar jika ahli keluarganya membaca artikel mengenai Wan Khair Amir kerana perkara itu telah lama berlaku.

“Nervous lah Opah Opah saya nanti baca article ni! Haha. Benda dah lepas, tiba-tiba jadi highlight pula.”-Tulis Mira

Sekadar info, Mira Filzah dan suaminya, Wan Emir Astar Wan Mohamad Khairil mendirikan rumah tangga pada 3 September 2020 di Pusat Konvensyen di Bukit Kiara. Pasangan ini juga dikurniakan seorang cahaya mata lelaki, Wan Khair Amir yang kini sudah berusia 3 bulan.


Ditegur Netizen, Masya Masyitah Sentuh Wajah Lelaki Dalam MV Terbaru?

Penyanyi muda berbakat besar, Masya Masyitah kini menjadi tumpuan dan bualan hangat warganet di media sosial, bila mana aksi selebriti ini di dalam muzik video (MV) lagu barunya mencetuskan kontroversi.

Menjengah ke Instagram Masya, penyanyi ini memuatnaik sedutan klip muzik video yang memaparkan artis muda ini menyentuh wajah model lelaki di dalam video tersebut.

Melihat sedutan klip muzik video yang dikongsikan Masya di Instagram mendapat pelbagai respon diruangan komen muatnaik tersebut. Rata-rata ramai warganet menyindir kelakukan penyanyi ini di dalam muzik video berkenaan.

“Wah dah berpegangan tangan pula” komen mereka

“Adik beradik ke ni siap pegang-pegang” komen warganet

Menerusi tinjauan Murai MY selain isu menyentuh wajah lelaki bukan muhrim, warganet juga menegur tentang penampilan Masya di dalam muzik video lagu terbarunya itu. Apa pun doakan yang baik-baik untuk Masya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Jadi Gaduh Dan Selesai Masalah”- Caprice Seloroh Cadang Ahli Parlimen Ambil Kanabis?

Umum sedia maklum Menteri Kesihatan, Khairy Jamaluddin berada di Bangkok, Thailand atas urusan lawatan kerja selama empat hari bagi mengkaji kaedah penanaman dan penyelidikan penggunaan kanabis.

Lawatan kerja Menteri Kesihatan di negara jiran itu menarik perhatian orang ramai termasuklah Caprice sendiri, di mana rapper dan usahawan ini menyentuh tentang isu penggunaan kanabis menerusi muatnaik terkininya.

Berdasarkan entri yang ditulis Caprice, penyanyi ini akan memberi sokongan penuh kepada Menteri Kesihatan jika penggunaan ganja digunakan hanya untuk tujuan perubatan sahaja.

“Cap sokong @khairykj untuk membenarkan itu.. Bagi tujuan perubatan, pasti Cap akan undi hang.” tulisnya

Dalam pada itu, Caprice juga sempat berseloroh dan mencadangkan selepas penggunaan ganja dibenarkan ahli parlimen mengambil satu dos kanabis sebelum masuk bersidang di dalam dewan agar semua ahli parlimen dapat bekerjasama dengan baik.

“Justeru, jika semua ahli parlimen Malaysia ambil satu dos tiap kali sebelum masuk parlimen, pasti semua akan kerjasama, tak jadi gaduh dan selesai masalah-masalah dekat Malaysia ni.” Coretnya

Isu penggunaan kanabis ini menjadi perbualan hangat dikalangan masyarakat tanah air, apatah lagi ada yang menyuarakan rasa bimbang jika penggunaan kanabis disalah gunakan oleh segelintir orang setelah penggunaan ganja dalam negara dibenarkan.


Raikan 65 Tahun Kemerdekaan Malaysia Dengan Menu ‘Mewah Tanah Airku’ Di Knowhere Bangsar

Knowhere Bangsar, restoran tempatan gabungan kontemporari  dengan bangganya mempersembahkan menu “Mewah Tanah Airku”. Menu ala-carte ini menampilkan dua versi unik baharu versi classic surf dan turf yang diselitkan dengan citarasa Malaysia.

Sempena memperingati pejuang kemerdekaan kita yang berjuang untuk kemerdekaan negara, menu ini umpama tanda terima kasih atas kesusahan dan pengorbanan mereka sehingga kita telah berkembang menjadi sebuah negara yang kaya dan maju.

Menu ini meraikan perkembangan yang telah dilalui oleh negara kita serta latar belakang orang yang berbeza yang datang bersama-sama dan bekerja keras untuk menjayakannya
Rasai taburan daging yang mewah dari darat dan laut pada hari  Merdeka ini. Setiap hidangan ala-carte telah mempertingkatkan versi perisa tradisional Malaysia untuk memberikan anda rasa yang benar-benar luar biasa dan pengalaman santapan premium.

Menu Merdeka dari Knowhere Bangsar boleh didapati dari 20 Ogos 2022 hingga 18 September 2022 untuk dine-in sahaja. Setiap item menu menyajikan untuk 3-4 orang. Tempahan dine-in boleh dibuat melalui WhatsApp di +6010-2202358.


“Saya Lelah Fikir Tentang Jodoh”- Ahmad Iqbal Idam Wanita Kampung Sebagai Suri Hati

Sesi ‘send me anonymous messages!’ di Instagram Story milik selebriti dan usahawan sensasi, Ahmad Iqbal Zulkefli mencuri perhatian warganet dan juga lensa Murai MY.

Menjengah ke Instagram Story Iqbal, selebriti sensasi ini mendapat mesej dari pengikutnya yang menasihati usahawan ini agar mencari pasangan yang biasa sahaja.

Mendapat mesej sedemikian, Iqbal mendedahkan dia ingin menjadikan pasangan hidup yang ikhlas dan juga memiliki akhlak yang baik

“Tentang pasangan, doakan Allah temukan saya dengan pasangan yang jujur dan ikhlas. Biarlah tidak cantik asal ada akhlak yang baik. Buat masa sekarang saya tidak mahu fikir lagi, saya cuma idamkan gadis kampung biasa sahaja yang menenangkan.” Coretnya

Selepas sesi soal jawab tersebut, Iqbal memuatnaik tangkap layar berita dari portal hiburan sambil menulis coretan bahawa dia kini berasa penat dan lelah memikirkan tentang soal jodoh.

“Jujur saya lelah fikir tentang jodoh. Hati mahu tapi biarlah. Biar dan biarkan. Kemudian dan kemudian lagi. Siapa yang mengenali saya pasti tahu mengapa saya jadi serik.” Coretnya

Apa pun Murai MY mendoakan yang terbaik untuk Iqbal.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Koleksi Terbaru Tudung Habis Terjual Kurang 24 Jam, Wawa Zainal Dapat RM2.5 Juta!

Satu perkara yang pastinya menggembirakan hati pelakon dan usahawan Wawa Zainal apabila koleksi tudung terbaru keluarannya, Wawa Scarve habis terjual dalam tempoh kurang 24 jam selepas dilancarkan semalam.

Difahamkan sebanyak 90,000 helai terjual dengan anggaran pendapatan RM2.5 juta.

Wawa, 31, atau nama sebenarnya Nur Hawa Zainal Abidin berkata, ini adalah bukti sokongan pelanggan setianya selain menyifatkan ia adalah rezeki Allah SWT.

“Alhamdulillah, untuk keluaran kumpulan pertama (first batch) ini habis terjual. Tipu kalau cakap tak meletakkan sasaran dan harapan tinggi, tapi apabila ia benar-benar terjadi memang bersyukur sangat.

“Pada mulanya buat 20,000 helai, lepas tu 50,000 hingga mencecah 90,000 dan habis terjual. Insya-Allah kita akan keluarkan lagi,” katanya.

Menurut Wawa, apa yang penting bisnes diusahakan itu sekali gus membantu ekonomi peniaga kecil serta hasil pendapatan dapat disumbangkan kepada golongan memerlukan.

“Saya percaya dalam pada ada rezeki kita, pasti ada rezeki orang lain juga. Itu saya cuba tanam dalam diri dan perniagaan ini. Kalau kita dapat bantu mereka yang memerlukan, insya-Allah rezeki itu akan sentiasa ada.

“Sejujurnya, saya seronok melihat ada ramai lagi orang Melayu kita yang mula mencipta kejayaan atas usaha dan kerja keras mereka,” katanya.

Dalam masa sama, Wawa berkata, menariknya koleksi kali ini adalah eksklusif dan sesuai dijadikan hadiah kepada orang tersayang.

“Macam sebelum ini pun, kita cuba buat rekaan dan warna yang eksklusif. Bukan saja boleh beli untuk diri sendiri, tapi juga dijadikan hadiah kepada insan tersayang seperti isteri, mak, adik, kekasih atau rakan,” katanya.


Mydin Dan Boost Bekerjasama Untuk Menyediakan Penjimatan dan Ganjaran Yang Hebat Kepada Rakyat Malaysia

Mydin Mohamed Holdings Berhad (Mydin) dan Boost mempromosikan program pulangan tunai dan ganjaran khas kepada lebih 10 juta pengguna Boost di negara ini.

Ganjaran pulangan tunai 10 peratus menanti pelanggan Mydin yang menggunakan aplikasi Boost untuk membeli lebih daripada 16 jenama terpilih sehingga 20 November di semua kedai Mydin di seluruh negara.

Jenama terpilih termasuk Adabi, Bestari, Marigold, Cadbury dan Nestle. Selepas memasukkan kod penebusan mereka, pelanggan Boost boleh menemuinya dalam ciri “Dompet Rakan Kongsi Saya” dalam aplikasi Boost selama 21 hari, di mana mereka boleh ditebus di mana-mana kaunter perkhidmatan pelanggan Mydin.

Pengguna teratas aplikasi Boost yang membelanjakan sekurang-kurangnya RM100 di peruncit jenama yang mengambil bahagian di mana-mana lokasi Mydin semasa kempen akan mendapat RM200 dalam kredit Dompet Rakan Kongsi Mydin. Seratus pemenang akan dipilih setiap bulan berdasarkan nilai pembelian.

A post shared by Murai MY (@muraimalaysia)

“Perkongsian strategik dengan Boost memudahkan kami menawarkan pulangan tunai dan hadiah untuk menunjukkan penghargaan kami kepada pelanggan kami.

“Selain itu, kami menggalakkan pembayaran tanpa tunai yang lebih selamat dan tidak menyusahkan orang ramai,” kata pengarah eksekutif Mydin Ahimat Mydin pada majlis meraikan ulang tahun ke-65 Mydin hari ini.

Ketua pegawai eksekutif Boost Life Ungku Norliza Syazwan Ungku Halmie melahirkan rasa terujanya kerana terpilih sebagai rakan kongsi teknologi kewangan eksklusif.

Melalui fungsi “Pay With Stars”, Boost Stars boleh menjimatkan sehingga RM10 pada setiap bil isi rumah, dan melalui “BoostUP Rewards Catalogue”, mereka boleh menebus sehingga RM210 dalam bentuk kredit setiap bulan untuk dibelanjakan untuk barangan seperti barangan runcit, gas, dan membeli-belah dalam talian.

Untuk maklumat lanjut, layari mydin65th10pccashback.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Najib Asaddok Rasa Bersalah, Ini Yang Terpaksa Dilakukan…

Jurulatih pemasaran dalam talian, Najib Asaddok meluahkan rasa bersalah kerana menurutnya, ramai lagi peniaga tak dapat dibantu dengan keadaan ekonomi tidak menentu, harga barang naik, untung makin nipis dan bisnes makin tenat.

Najib, 39, atau nama sebenarnya Mohd Najib Asaddok berkata, dia banyak menerima mesej melalui emel dan media sosial yang meluahkan rasa risau dan gelisah mengenai keadaan mereka.

“Ramai yang mengadu pelanggan dah kurang dan susah nak tarik pelanggan baru. Kos barang naik dan untung makin nipis. Saya fikir, saya perlu buat sesuatu dan tak boleh duduk diam,” katanya.

Baru-baru ini, Najib menganjurkan program Mega Momentum Bisnes 2022 (MMB 2022) yang dihadiri 1,000 usahawan secara percuma di Shah Alam Convention Centre.

Menurut Najib, menerusi program itu peserta diberikan strategi-strategi terkini berkaitan pemasaran dalam talian yang peniaga boleh gunakan dengan mudah.

“Dalam sesi MMB 2022 peserta fokus pada bagaimana mereka boleh menggunakan platform media sosial terutamanya untuk menarik perhatian pelanggan dan tingkatkan jualan walaupun dalam keadaan ekonomi yang agak mencabar ini.

“Kami dimaklumkan ada yang tidak dapat hadir sesi ini atas faktor kesihatan, urusan keluarga dan kerja hujung minggu. Keadaan ini buat saya terfikir untuk buat sesuatu supaya dapat sampaikan juga strategi dan teknik pemasaran dalam talian kepada peniaga yang sangat memerlukan,” katanya.

Dalam masa sama, Najib menerusi syarikatnya Momentum Internet membina platform E-Learning khas yang dinamakan Momentum Roket di MMB 2022 bagi membantu peniaga untuk belajar dan membuat rujukan strategi serta teknikal pemasaran dalam talian pada bila-bila masa.

“Momentum Roket ini memudahkan peniaga untuk belajar teknik dan strategi pemasaran terkini dan boleh diakses dari mana-mana sahaja selama 24 jam sehari. Video-video terbaru dimuat naik setiap bulan untuk terus bantu peniaga-peniaga dapat info dan strategi terkini.

“Momentum Roket memudahkan peniaga kerana mereka tidak lagi perlu menunggu hari program atau kelas untuk belajar strategi dan teknikal. Tidak perlu risau sibuk atau tidak sempat, sebab semuanya bergantung pada peniaga untuk akses bila-bila saja. Terdapat juga komuniti untuk bertanya soalan dan pendapat,” katanya.

Platform ini juga mempunyai komuniti khas di dalamnya untuk bertanya soalan dan juga bertukar pendapat dengan orang lain. Momentum Roket ini dilengkapi dengan sistem webinar, dimana para peniaga boleh sertai kelas secara dalam talian di dalam platform tersebut.

Momentum Roket yang boleh di akses secara percuma selama 14 hari ni boleh didapati melalui www.momentumroket.com untuk beri peluang pada peniaga dan Usahawan untuk mencuba terlebih dahulu dan tiada sebarang caj dikenakan dan bila bila masa langganan boleh dihentikan.


Wak Doyok Kongsi Detik Cemas Kereta Dilanggar ‘Rider’ E-Hailing

Usahawan dan ikon fesye, Mohd Azwan Haji Mohd Nor atau lebih dikenali sebagai Wak Doyok berkongsi detik cemas apabila dia telah dilanggar oleh seorang pemandu e-hailing dari arah belakang di Sg Wang Plaza, Bukit Bintang pada petang semalam (25/8/2022).

Berita itu dikongsi sendiri oleh Wak Doyok menerusi hantaran di Instagram yang menceritakan keadaan keretanya yang teruk akibat dilanggar dari arah belakang oleh penunggang motosikal e-haililing tersebut.

“Berlaku satu tragedi petang tadi waktu puncak. Kereta aku dilanggar oleh rider Grab dari arah belakang berhadapan Sg Wang Plaza Bukit Bintang. Kereta aku teruk lah jugak.”-Kongsi Wak Doyok

Walaubagaimanapun, Wak Doyok mengatakan bahawa dia mahu menyelesaikan isu tersebut secepat yang mungkin dengan membiayai kos kerosakan motor ‘rider’ berkenaan dan menitipkan harapan agar dia  kembali sihat untuk bekerja.

“Lagi teruk adik rider tu motor dia rosak teruk tangan dia luka-luka dan terseliuh bahunya. Jadi aku settle kan semua semoga dia sihat kembali dan bekerja mencari rezeki. Hati-hati di jalan raya.”-Tulis Wak Doyok

Dalam pada itu, di ruangan komen, rata-rata peminat memberikan pujian terhadap tindakan Wak Doyok yang tidak mahu memanjangkan isu kemalangan yang berlaku, malah ramai yang menitipkan doa buat ikon fesyen terkemuka itu.

“Wak tak lupa asal usul dia. Wak dulu pernah susah. Wak tahu bagaimana sukarnya mencari rezeki. Tindakan yang tepat Wak. Terbaik. Semoga menjadi inspirasi kepada yang lain.”

“Terbaik Wak. Semoga yang baik-baik untuk Wak.”

Tabik la dengan sikap Wak Doyok. Semoga dipermudahkan urusan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hati Isteri Terguris? 3 Pesan Ustaz Elyas Ismail Buat Golongan Suami

Pendakwah dan penceramah tanah air, ustaz Elyas Ismail menitipkan pesanan dan kata-kata nasihat buat kaum adam terutamanya bagi golongan para suami menerusi muatnaik terkini di media sosialnya.

Menjengah ke Instagram ustaz Elyas, penceramah ini berkongsi beberapa ucapan atau ayat yang boleh menyebabkan hati para isteri terguris menerusi rakaman video ringkas yang dimuatnaiknya.

” tiga ayat jangan sesekali guna khususnya terhadap para isteri kita. Jangan.

Pertama sekali iaitu jangan kita katakan.. ‘Dia duduk di rumah dengan anak-anak senang.. Berguling, meniarap, tidur, makan, tengok tv. Yang penat kita ni kerja, siang sampai ke malam kerja.’ Jangan macam tu.

Isteri kalau pun dia suri rumah atau duduk di rumah sekali pun. Berat tanggungjawab dia menguruskan anak-anak pening. Kita suami duduk sekejap di rumah pun dah rasa huru-hara.

Yang kedua, jangan sesekali kita melemahkan semangat dia kalau dia ada usaha yang sedang dia buat. Contoh dia tengah usaha nak menurunkan berat badan. Jangan sesekali kita merendah-rendahkan semangat dia.

‘Em dah dua tiga bulan dah makan produk tu nampak sama je. Lepas tu nampak semangat jogging pun macam tu je nampak.’ Jangan. Kecil hati, pedih hati isteri kita.

Dan yang ketiganya adalah jangan sesekali membanding-bandingkan. kalau isteri kita masak dia tanya.. ‘Macam mana bang okay tak’.. ‘Okaylah tapi tak boleh lawan yang kedai tomyam tu lah’.

Lailahaillah.. Banding kedai tomyam pula dah. Kalau isteri tu tak masak, marah. Dah masak, cakap kita membanding-bandingkan dia macam tu macam ni.

Janganlah. Kita hargai. Kita berikan penghargaan yang membuatkan dia rasa bersemangat lagi untuk dia nak berbakti nak buat yang terbaik untuk suami dia ni. InsyaAllah.” Ujarnya

Menerusi muatnaik tersebut, ustaz Elyas menulis coret menasihati golongan suami agar mengelak dari menyebut ayat-ayat sebegitu kerana ia boleh menyakiti hati para isteri.

“Tolonglah jangan sebut ayat-ayat macam ni terhadap isteri kita. Isteri gembira hidup bahagia..!” Coretnya

Melihat pesanan yang dikongsikan di Instagram ustaz Elyas, rata-rata ramai para isteri yang menyatakan mereka bersetuju dengan apa yang dikatakan oleh penceramah tersebut.

“Setuju ustaz.. Yang nombor 2 tu ramai yang habaq depa cepat putus asa nak turunkan berat sebab tak ada sokongan dari suami.. Terima kasih banyak-banyak ustaz perkongsian info dan ilmu.”

A post shared by Ustaz Elyas Ismail (@ustazelyasismail)

Jika para suami amal dan ikuti apa yang dipesan ustaz Elyas, tak mustahil rumah tangga dan hubungan antara suami isteri akan jadi lebih erat. InsyaAllah!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dituduh Menipu Pelanggan, Alha Alfa Kesal Dengan Dakwaan Netizen!

Usahawan kosmetik terkenal, Datuk Alha Alfa meluahkan rasa kesal dengan komen seorang netizen yang melemparkan tuduhan yang tidak berasas terhadap salah satu video tutorial mekap yang dimuatnaik di media sosial.

Menurut Alha Alfa, hantaran yang dimuatnaik di Instagram mengenai komen netizen itu akan dipadam jika individu itu tampil memberikan permohonan maaf kepadanya.

“Posting ini akan dipadam sehingga tuan badan minta maaf. Saya bukan heran sangat komen-komen macamni, tapi dah zaman 2022 ni saya nak kita sama-sama belajar.

Kalau awak nak jatuhkan orang, kalau awak tak mampu, baik tengok dan berdoa semoga Allah bagi rezeki.”-Tulis Alha Alfa

Tambahnya lagi, usahawan kosmetik yang telah menjalankan perniagaan selama hampir enam tahun ini mengakui menipu pelanggan bukanlah cara yang diamalkan olehnya.

“Maaf awak, kalau nak menipu CUSTOMER ni bukan cara saya. Dah nak masuk 6 tahun dah @alhaalfacosmetics_hq ni. Takde makna dah nak tunjuk lain pakai lain.-Jelas Alha Alfa

Di akhir hantaran nya, Alha Alfa turut menitipkan doa agar dia dan orang ramai dapat dijauhkan dari sifat individu yang iri hati dan fitnah.


Isu Mahu Halang Konsert Antarabangsa Di Malaysia, Ini Respon Nabila Huda!

Pelakon dan pengacara, Nabila Huda berpendapat lebih banyak perkara yang harus diberi perhatian untuk negara berbanding protes isu konsert artis antarabangsa di Malaysia seperti yang diutarakan pihak tertentu sejak kebelakangan ini.

“Kena batal international concert kalau tidak nak protes? Seriously?

Banyak benda yang perlu diberi perhatian untuk negara kita, itu yang diberi perhatian. Immature nya..”-Tulis Nabila

Di ruangan komen, rata-rata peminat turut memberikan komen pada ciapan Nabila, malah ada yang mengaitkan dengan satu parti politik di Malaysia.

“Masa concert Selena Gomez dulu, kita huha huha dalam stadium, kat luar stadium mereka solat Isyak atas jalan raya, minta tolak bala. Takkan pernah lupa, macam jahat sangat siapa pergi konsert ni kan?.”

“Biasalah parti politik tu, katanya penyebab gejala sosial teruk berlaku. Negeri bawah pimpinan parti tu yang takde hiburan tu pun tak terjaga dengan kes perkahwinan kanak-kanak, rogol, curi, rompak etc. Konon Islam la sangat kebajikan rakyat pun tak jaga baik. Wasted.”

Murai MY sebelum ini juga pernah melaporkan mengenai pendakwah bebas, PU Syed yang pernah bersuara mengenai hasratnya yang mahu menghalang konsert bintang elektropop yang berjaya meraih tujuh trofi Anugerah Grammy, Billie Eilish di Stadium Nasional Bukit Jalil pada 18 Ogos baru-baru ini.


[VIDEO] Tekanan Darah Ibu Naik Mendadak, Erma Fatima Berang Dengan Promosi Ubat

Pelakon dan pengarah terkenal, Erma Fatima meluahkan rasa berang terhadap rakan-rakan ibunya yang mempromosikan pelbagai suplemen hingga menyebabkan tekanan darah ibunya naik mendadak.

Menerusi video yang dimuatnaik di Instagram, Erma dilihat dalam perjalanan membawa ibunya ke klinik selepas tekanan darah ibunya naik secara mendadak akibat mencuba ubat dan suplemen dari pengaruh media sosial serta saranan rakan-rakan ibunya itu.

“Darah dia semalam, doktor tak bertauliah (Erma) ni check 174. Pagi ni 200. Dia masih tenang lagi kat situ. Kepada anak-anak kat luar sana sila pantau bukan sahaja anak kecil, orang tua pun sama.

Ini adalah akibat daripada terlalu banyak tengok Youtube, media sosial. Segala macam mak nenek suplemen, kawan-kawan dia sakit semua datang jual ubat dekat dia. Semua habis dia beli dan dia makan.”- Kata Erma

A post shared by ermafatima (@ermafatima)

Erma menitipkan pesanan buat orang ramai untuk memantau ibu masing-masing agar tidak terpengaruh dengan media sosial dan saranan rakan-rakan ibu mereka untuk mencuba pelbagai ubat dan suplemen yang tidak disahkan oleh pakar perubatan.

“Pedoman buat anak-anak yang buat anak-anak yang masih ada mak. SILA PANTAU MAK ANDA! Bukan budak-budak je terpengaruh dengan media sosial. Mak aku pun.

Dia pandai order segala mak nenek supplement. Tak pasal-pasal bukan darah tinggi dia jer naik. Dengan aku sekali naik tengok bacaan tekanan darah dia.”-Kongsi Erma Fatima

Di ruangan komen, rata-rata peminat turut berkongsi pengalaman sama seperti Erma apabila ibu bapa mereka turut terpengaruh dengan ubat dan suplemen di media sosial yang tidak mendapat pengesahan oleh pakar perubatan beriktiraf.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.